text:
Godina Gujii keessatti diddaan barattootaa dho’e uummata dabalachuun itti fufe!
Posted by Madda Walaabuu Press on 10/28/2013
Onkoloolessa 28, 2013 | Qeerroo Gujii
Gabaasi Qeerroo Onkoloolessa 27, 2013 akka addeessutti,Barattootni Oromoo Godina Gujii gaaffiiwwan mirgaa finiinsuun diddaa dhageessisuu itti fufan. Barattootni Oromoo kunneen qabeenyi Oromoo Oromoof malee alagaaf tahuu hin qabu, tajaajilawwan hawaasaa guutummaa guutuutti Oromoof guutamuu qaban, hidhaa fi ajjeechaan doorsisni dhaabbachuu qaba jechuun gaaffii mirgaa finiinsuu kan eegalan ejjennoo tokkichaan itti fufanii jiran. Rakkoowwan tajaajilawwan hawaasaa aanaa Bulee Horaa keessatti mudachaa dhufee fi rakkoowwan hedduu Nagallee keessatti uumamaniifis Wayyaaneen itti gaafatama haa fudhatu jechuun mana barnootaa keessatti dhaadannoo gamtaan dhageessisaa jiran.
Mootummaan wayyaanee barattoota Oromoo Galgaloo Waariyoo jedhamuu fi kanneen biroo mana hidhaatti ukkaamses guutummaan akka hiiku gamtaan gaafachuun sagalee isaan ii dhageessisaa jiran. Uummatni Oromoos gaaffiin mirgaa barattootni keenya gaafatan gaaffii sirriidha, saaminsi qabeenya lafa Oromoo investeroota halagaan gaggeefamu nurraa haa dhaabbatu jechuun barattoota isaanii waliin hiriiruun diddaa dhageessisaa jiru.
Gama biraan oduun keessa Wayyaanee jiru, Waraana ittisa biyyaa mootummaa wayyaanee keessatti ilmaan Oromoo hoogganummaan gosummaa irratti hundaa’e haa dhaabbatu jechuun mormii dhageessisan. Mootummaan Wayyaanee keessa isaa bututaa dhufe dura dhaabbachuuf amanamtoota isaa yeroo dheeraa waraana Ittisa biyyaa keessa turaniif muudama kennuun isaa ni yaadatama. Muudamni kun amanamtoota wayyaanee yeroo dheeraa fi lammummaan Tigiree tahan irratti xiyyeeffannoon maaliif kenname jechuun waraanni Ittisa biyyaa Iizii bahaa fi Kaabaa gaaffii mirgaa gaafachaa jira. Waraana keessatti waraanni ijaaramu sabaa fi sablammiin osoo haasa’muu ajajootni maaliif dhaloota Tigiree duwwaa tahu jechuun gaaffii dhiyeessanii jiran. Ajajootni kaabaa fi bahaas gaaffii kanaaf deebii kennuu waan dadhabaniif caasaan ijaarsa ittisa biyyaa kallattii kanneen irraa laamsha’uun sirni bulchinsa waraana ittisa biyyaa rakkoof saaxilamee jira. Adda durummaan ilmaan Oromoo waraana ittisa biyyaa keesaa hojjetan gaaffii kana adda durummaan gaafachaa kan jiran yoommuu tahu sabawwan cunqurfamoo sidaamaa fi Beenishaangulis cinaa dhaabbachaa jiran.
Mootummaan wayyaanees gaaffii mirgaa kanaan dhiphina keessa seenuun wal gahii hatattamaa hooggantoota olaanaan finfinnee keessatti gaggeessaa jiran. Wal gahii isaanii kana irrattis gaaffiileen wal fakkaataan mudachuu irraa milkiin itti hin jiran.
Gabaasi Qeerroo Onkoloolessa 27, 2013 akka addeessutti,Barattootni Oromoo Godina Gujii gaaffiiwwan mirgaa finiinsuun diddaa dhageessisuu itti fufan. Barattootni Oromoo kunneen qabeenyi Oromoo Oromoof malee alagaaf tahuu hin qabu, tajaajilawwan hawaasaa guutummaa guutuutti Oromoof guutamuu qaban, hidhaa fi ajjeechaan doorsisni dhaabbachuu qaba jechuun gaaffii mirgaa finiinsuu kan eegalan ejjennoo tokkichaan itti fufanii jiran. Rakkoowwan tajaajilawwan hawaasaa aanaa Bulee Horaa keessatti mudachaa dhufee fi rakkoowwan hedduu Nagallee keessatti uumamaniifis Wayyaaneen itti gaafatama haa fudhatu jechuun mana barnootaa keessatti dhaadannoo gamtaan dhageessisaa jiran.
Mootummaan wayyaanee barattoota Oromoo Galgaloo Waariyoo jedhamuu fi kanneen biroo mana hidhaatti ukkaamses guutummaan akka hiiku gamtaan gaafachuun sagalee isaan ii dhageessisaa jiran. Uummatni Oromoos gaaffiin mirgaa barattootni keenya gaafatan gaaffii sirriidha, saaminsi qabeenya lafa Oromoo investeroota halagaan gaggeefamu nurraa haa dhaabbatu jechuun barattoota isaanii waliin hiriiruun diddaa dhageessisaa jiru.
Gama biraan oduun keessa Wayyaanee jiru, Waraana ittisa biyyaa mootummaa wayyaanee keessatti ilmaan Oromoo hoogganummaan gosummaa irratti hundaa’e haa dhaabbatu jechuun mormii dhageessisan. Mootummaan Wayyaanee keessa isaa bututaa dhufe dura dhaabbachuuf amanamtoota isaa yeroo dheeraa waraana Ittisa biyyaa keessa turaniif muudama kennuun isaa ni yaadatama. Muudamni kun amanamtoota wayyaanee yeroo dheeraa fi lammummaan Tigiree tahan irratti xiyyeeffannoon maaliif kenname jechuun waraanni Ittisa biyyaa Iizii bahaa fi Kaabaa gaaffii mirgaa gaafachaa jira. Waraana keessatti waraanni ijaaramu sabaa fi sablammiin osoo haasa’muu ajajootni maaliif dhaloota Tigiree duwwaa tahu jechuun gaaffii dhiyeessanii jiran. Ajajootni kaabaa fi bahaas gaaffii kanaaf deebii kennuu waan dadhabaniif caasaan ijaarsa ittisa biyyaa kallattii kanneen irraa laamsha’uun sirni bulchinsa waraana ittisa biyyaa rakkoof saaxilamee jira. Adda durummaan ilmaan Oromoo waraana ittisa biyyaa keesaa hojjetan gaaffii kana adda durummaan gaafachaa kan jiran yoommuu tahu sabawwan cunqurfamoo sidaamaa fi Beenishaangulis cinaa dhaabbachaa jiran.
Mootummaan wayyaanees gaaffii mirgaa kanaan dhiphina keessa seenuun wal gahii hatattamaa hooggantoota olaanaan finfinnee keessatti gaggeessaa jiran. Wal gahii isaanii kana irrattis gaaffiileen wal fakkaataan mudachuu irraa milkiin itti hin jiran.
Subscribe to: Post Comments (Atom)


c: text/html

text:
(Madda Oduu ABO, MOA, Adelaide, South Australia, 03 Amajjii 2010) Ayyaanni guyaa Waraaana Bilisummaa Oromoofi barri haaraa Australia kibbaa magaalaa Adelaide keessatti sirna hoo’aan kabajamee ooluuun gabaasame.
Maddi Oduu ABO, MOAn, Adelaide irraa akka gabaasetti hawaasti Oromoo magaalaa Adelaide keessa jiraatan walitti dhufuun guyyaa WBO fi bara haaraa kana kan kabajatan Amajjii 02, 2010 ture.
Amajjii Ayyaana kana irratti Jaal Kadir Ibiraahim seenaa Ayyaana Amajjii ilaalchisanii ibsa kenneen, guyyaan kun guyyaa yaadannoo humni kaayyoo fi cichoomina qabu rakkoon injifatamee faca’uu akka hindandeenye itti dhugoomse ta’uu hubachiisee jira.
WBO ayyaana tokko kan maqaa isaan sadarkaa dhaabaatti bara baraan ayyaaneeffatu akka qabaatu kan murtaa’e Amajjii 1, 1980 ta’uu kan yaadachiise Jaal Kadir, guyyaan kunis erga gaafasii kaasee, dhaaba keessatti kabajamaa akkuma har’a gahe fuuldurattis kabajamuun isaa kan itti fufu ta’uu ibsee jira.
Miseensoti ABO konyaa Adelaide ayyaana guyyaa WBO kana irratti hirmaatanis yaada gabaasaa MOAf kennaniin, Amajjii ayyaaneffatan haala WBOn keessa dabre, amma immoo qabsoo hadhawaa diinaa wajjin godhamaa jiru akka wal yaadachisan addeessaniiru.
“Amajjii 2010 yeroo ayyaaneffannu WBO jabeessuuf akkuma baratame wanneen dandeenyu maraan akka birmannu waadaa keenya deebisnee haaromsinee jirra,” kan jedhe miseensi ABO biroon, “yeroo ammaa kanas ummati keenya, dacheen keenyaafi jireenyi keenya marti humna alagaan saamamuun daran kan jabaatee itti fufe waan ta’eef qabsoo keenya dachaadhaan dabaluun nu barbaachisa,” jedhee jira.
Ayyaana kana irratti Dhahaan Oromoo kan bara haaraa sadarkaa dhaabaatti qophaa’es dhiyaatee tokkoon tokkoon isaa doolara Australia kudhan-kudhanitti gurguramee maallaqni isaa galii ta’uun beekamee jira.
Har’a ABO keessatti Amajjiin 1, guyyaa ayyaana dachaa itti kabajamuu dha. Guyyaan kun guyyaa barri moofaan dhumatee haaraan seenuu waan taheef bara haaraa simachuuf kabajama. Inni lammaaffaa immoo WBO reeffu lafaa ka’e dhabamsiisuuf duula diiinni itti bane irraa hafee haga har’aatti falmaa bilisummaa itti fufaa jiraachuu isaa yaadachuuf haala addaddaan kabajamaa jira.
==============MOA====================

robotstxt: allowed

filter: keep


text:
Bitootessa 14, 2013 | Qeerroo Diillaa
Mootummaan garboomfataa Wayyaanee erga aangooti ol bahee ilmaan Oromoo dhaabbiilee barnootaa keessaa ariiáman, Ajjeefamanii fi hidhaman lakkoofsaanj himuun nama rakkisa.Yuunivarsiitii Dillaa keessatti barattootni Oromoo ilmaan oromoo dhaabbiilee barnootaa fi bakka jiranitti wayyaanee fi jala deemtota isaan rukkutamuu, Doorsifamuu fi ajjeefamuun haaa dhaabbatu jechuun Bitootessa 13/2013 hiriira moormii gaggeessan. Ilmaan oromoo yuunivarsiitii Dillaa keessatti dhuunfaan dhalata Walaayittaa waliin walitti bué poolisootni mootummaa wayyaanee ilmaan Oromoo qabuun reebsisuu fi isaanis doorsisuun barattoota Oromoo mara kan dhaqqabu tahuu qeerroon yuunivarsiitii kanaa dhaamsa dabarsuun hiriira nagaa dhaadannoo garaa garaan gaggeessanii jiran.
Dhaadannoowwan
- Arrabsamuun haa dhaabbatu
- Uleen ilmaan Oromoof hin tahu
- Yakkamaan seeratti nuuf haa dhiyaatu
- Mirgi keenya haa kabajamu
Kanneen jedhan dhageessisanii jiraan.Mootummaan wayyaanee tokkummaa ilmaan Oromoo kanaan kan baarage waraana hedduumminaan bobbaasuun mooraa fuulduraa fi keessatti sakattaínsaa fi doorsisa hamaa gaggeessaa jira.Barattootnis gamtaan akka hin dhaabbanne dhorkamaa jiran.Qeerroon yuunivarsiitii kanaas gaaffiin mirgaa hanga deebiú warraaqsa eegalle itti fufna jechuun dhaamsa walii fi ilmaan Oromoo maraaf dabarsee jira.


text:
Ani Haa Dhufu2016.11.03, Thursday
Qeerroon Hasaasaa, Haala Naannawa Isaanii Akkamitti Ibsu?
Hawaasa Musliimaa Itiyoophiyaa Irratti Adabbiin Hidhaa Waggaa 7 Hanga 22 Irratti Murteeffameera!
Diraamaan Dhaddachaa Goolabameera! Diraamaan Dhaddachaa Goolabameera! Hawaasa Musliimaa Itiyoophiyaa Irratti Adabbiin Hidhaa Waggaa 7 Hanga 22 Irratti Murteeffameera! Murtoon Bakka Bu’oota Keenya Irratti Darbe Madda Kaka’umsa Qabsoo keenyaa ...
Miidiyaa walabaa jechuun akkami ?
Miidiyaa walabaa jechuun akkami? Hunda dura nageenni haa dursu akkam nagaya jirtuu cufti keessanuu? Kanatti aansee waa’ee Gaazexaatii fii Gaazexeessaa irratti dhimma xiqqoo takka jechuu barbaada kanarratti immoo hundi keessanuu akka na ...
INNAA LILLAAHI WA INNAA ILEYHI RAAJI’UUN !
ODUU GADDISIISAA Raadiyoo BBN Afaan Oromootiin Sheeka Harargee Dhihaa kan ture sheek Hassan Mana Sirreessaa Qaallittii keessatti Lubbuun isaanii dabarte Naannoo Oromiyaa Goodina Hargee dhihaa aanaalee garaa garaa irraa qabamuun Magaalaa Ciroo ...
Raadiyoo BBN tiin:
ODUU BAAY’EE GADDISIISAA FI AJAA’IBSIISAA DHAGAHAA WOL DHAGEEYSISAA Naannoo Oromiyaa Godina Harargee Bahaa Aana Kombolchaa Ganda ykn Araddaa Jignaa keeysatti Ustaaza guddaa Darasoota 300 ol barsiisu’uun beekaman irratti murteen hidhaa ...
Ustaaz Bushraa Yahyaa
Ustaaz Bushraa Yahyaa erga adabbiin hidhaa waggaa jaha fii Ji’a jaha itti murtaayeen booda ergaa hawaasaaf dabarsan. Ustaaz Bushraa Yahyaa yemmuu murtiin adabbii haqaan alaa (sobaa) irratti murtaa’e jabinnii fii tasgabbiin irratti ...


text:
Baranas karatti hafnaa ree?
(Warroonni Oromiyaaf Jecha Wareegamtan Rabbi Jannata Isiniif haa hiru)
(Warroonni Miidhamtan Rabbi Hatantamaan isin Nuuf haa fayyisu)
(Warroonni Qabsoo finiinsaa jirtan Rabbi isin bira nuuf haa jiraatu)
Muti Oromoonnii erga abboonni keenna falmii diddaa gabrummaa eegalan irraa kaasee, bifa adda addaatiin mormuu keenna itti fufuu irraa duubatti hin deebine. Falmii baroota dheeraa dura taasifamaa tureen bu’aan heddu akka argame wal nu hin gaafachiisu, haa ta’u malee sababa adda addaatiin guutumaan guututti mirga keenna kabajchiisuu hin dandeenne!
Barattonnii fii dargaggooni, akkasumas beeytonni Oromoo walumaa galatti hawaasni Oromoo, kan Oromummaa isaatiif quuqamu guyyaa irra guyyatti akka ajjeefamaa yookaa hidhamaa jiran cufti keennaa homa waliin beeynuudha. Mootummaan abbaa irree kan waan maalummaa keenna sirritti nu barate itti fakkaate, sadarkaa tokko tokkoon guuree ajjeesuu irra dabree, guutummatti lafa keennaa irraa nu dhabamsiisuuf karoora baafate gara hujiitti hiikuu hanga eegale bubbule jira.
Yeroo gochaa isaa kan sanyii duguuggii kana hubatee argetti Sabni Oromoos ciisee gadadoo booyuu qofa osoo hin taane, karaa seera qabeessaan hiriira mormii taasisuun sagalee isaa dhageessisaa turee jira ammas dhageessisuu irraa duubatti hin deebine. Ni yaadanna yoo taanee mormiin Barattoota Oromootiin taasifamaa ture kumuu hanga ammaatti takkallee deebii argatee hin beeku, kuni immoo tuffii fii karoora addaa kan mootummaan abbaa irree qabu irraa kan ka’eedha.
Tuffiin Mootummaan nurraa qabu, gargar faca’uu keennaa erraa kan ka’e maal na godhan, maal fidanii yoo tahu karoorri inni kaayyatee ittiin socho’u, yeroo mormiin kumuu ka’e namoota I’ijoo, barattoota Sadarkaa guddaa irra jiraniif abbootii qabeenyaa kan Dhalootaan Oromoo tahan irratti tarkaanfii seeraan alaa fudhachuun isaan karatti hambisuun Saba Oromoo guutumaan guututti Kolaasuudha.
Karoora isaa kanatti akka milkaayu Kan taasisu, waa heddutu jira, sanniin keessaa warraaqsa qabsoo qabsiifnee Karatti dhaabuu keenna, akkuma argaa jirtan Warraaqsi tibbanaa yeroo dheeraadhaaf waan itti fufaa jiruuf jijjiirama guddaa mul’isee jira, haa ta’u malee yoo akkanaan itti fufnee mirga keenna guutumaan guututti harkatti kan hin deeffanne taate, baranallee akkuma baroota dabranii Lubbuu teennallee itti dhabnee karatti laamshofnee hafna taha.
Yeroo ammaa kanattii Mootummaan Obboleewwan keenna, kan nuti gaafii tokko waliin kaafne tokko tokkoon funaanuu irratti argama, Nuti immoo dirqamni nurra jiru gadi baanee mormii hidhamuu namoota kanneenii dhageessisuu qabna. Fakkeennaaf No moonni biyyoota biroo yeroo beekaan takkii dura deemaan Isaanii Mootummaan irraa hidhame, hanga inni hiikkamutti asii hin gallu jechuun mormii isaanii itti fufu. Kanaafuu yeroo mootummaan nama Oromoof dubbatu tokko hidhu hidhame jennee usuu hin qabnu, sababiin isaas karoorri Mootummaa nu laamshessuuffi waan taheef. Kanaafuu jabaannee qabsoo teenna kallattii cufaan Osoo Addaan hin kutin haa finiinsinu Jechaa barreeffama kiyya As irratti goolaba.
Horaa Bulaa
Bakkalcha Barii


text:
Sunday, October 6, 2013
Baarentuu Gadaa | Onkololeessa 6, 2013
Akkuma hundi keenyaa karaa miidiyaalee adda addaatiin arginee fi dhageenyetti yknis qaamaan hirmaanneetti; ayyaanni Irreechaa baranaa kan yeroo kamiyyuu caalaa ho’aa fi hawwataa ture.Ayyaanni irreechaa Oggaa-Oggaan sirna ho’aa fi miidhagaadhan uummata Oromoo biratti Oggoota dheeraadhaaf kabajamaa as gahe kun; bara kanas iddoo hawaasni Oromoo fi jaallattoonni aadaa Oromoo Miliyoonaan lakkaawwaman argamanitti biyya keessaa fi biyyoota alaa gara garaa keessatti kabajameera. Kabajini ayyaanichaa iddoo hundattuu sirna hoo’aa fi miidhagaadhan akka aadaa Oromootti dhugeeffatame. Keechattuu isa Oromiyaa Magaalaa Bishooftuu, Hora Harsadiitti kabajame’ratti uummanni Oromoo Miliyoonni hedduun danqaraa mootummaa wayyaaneerra tarkaanfatee kabajachaa ooleera. Ayyaanichiis uummanni Oromoo; uummata baha Afirikaa keessaa aadaa, seenaa fi duudhaa jaarraa heddu lakkoofsise qabu tahuu aadduunyaa fi goomattoota aadaa Oromootiif muldhiseera. Warri seenaa qoratanii fi barreessan kanneen sirna Irreeffannaa kana irratti qaamaan argamanis kanuma mirkaneessan. Irreechi baranaa; Oromoon ammam akka aadaa, seenaa fi duudhaa isaa irratti tokkummaa fi cichoomina qabu kan hubachuu danda’u hubachiiseera. Fuunduraafis haaluma wal-fakkaatuun aadaa, seeenaa fi duudhaa isaa caalaatti cimsee isa gabrummaa jala jiru gabrummaadhaa baasee akka dhaloota itti aanu dhaalchisu ifatti yayyabeera. Ummanni Oromoo gama hundaanuu akka funduratti malee seekondii takkaaf duubattii hin deebine jala sarareera. Karaa adda addaatiin muldhataa fi hawwii isaa ibsateera jechuutu danda’ama!
Guyyaa ayyaanichaa uffannii aadaa Oromitichii fi Oromtittiin akkasumas jaallattoonni aadaa Oromoo uuffatanii bahan, Faaruun sirnichaa, duudhaanii fi ta’insi iddoo irreechaa kan ture kan yoomituu caalaa barana Oromoo gammachiisee diinoota Oromoo kanneen akka Wayyaanee fi Abisiyaanootaa aarseera, abdiis kutachiiseera. Oromoon ammaan achi akka harka isaanii jala hin bullee fi buluus hin barbaannee dhaamsa gahaa fi akeekkachiisa barbaachisu dabrseef yoo jedhame dhugaarraa fagaachuu hin tahu! Oromoon biyya isaarratti akka abbaa biyyaa tahuuf sochii walirraa hin cinne godhaa jiru, akka diddaan gabrummaa calaqabame finiinee itti fufaa jiru, akka biyya isaarratti abbaa waa mara isaa tahuuf xiqiin hojjeechaa jiru; firaa- halagaa hubataaf hubachiiseera. Akka ammaan achi dhiibbaa, hidhaa, ajjeechaa fi dararaa diinaa sodaachuun waan godhuu qabu godhuu hin dhiifne dhalli Oromoo Irreecha baranaa irratti argame alaa-manattuu tolchee argisiiseera. Tokkummaa fi wal-mararfannaan dhala Oromoo gidduu jirus kan yeroo kamiyyuu caalaa akka qara biiftuu ganamaa calaqqisaa dhufuu kan hubate hubateera. Deemsi kun ammoo Oromoon Bilisummaa isaa gonfachuuf daandii calqabe gara xumuraarraan gahaa jiraachuu namatti argisiisa, mirkaneessas!
Ayyaani irreechaa bara 2013 kun akkuma hunduu quba qabu kan Bishooftuu Hora-Harsadii qofattii kabajamee hafee miti. Malkaalee seerri Gadaa heeyyameef hundumarattuu Oromiyaa godinoota adda addaa keessatti sirna yeroo kamiyyuu caalaa miidhagaa fi hoo’aa taheen kabajameera, kabajamaat jira! Oromoo aadaan isaa duudhaan isaa walumaa galatti eenyummaan isaa bahaa lixaa, kibbaa-kaabatti maal fakkaata kan jedhu sirnaan calaqqiseera. Tokkummaan, leellistummaan aadaa ofii iddoo hundattuu karaa nama ajja’ibsiisuun ifeera. Fuunduraafis kan kana caalu hojjeechuudhaan aadaa, afaanii fi seenaa uummata Oromoo gabrummaa jalaa baasuf waadaan galameera. Kun diina gar-malee rifachiisera,lammii gabrummaa jala jiru ammoo haalaan abdachiiseera.
Walumaa galatti Ayyaanni Irreechaa baranaa Oromoo fi jaallattoota aadaa fi bilisummaa Oromoo hedduu boonse; Diinota,jibbitoota aadaa fi bilisummaa Oromoo tahan ammoo mataa cabseeera. Maddii dhugaa kanaa ammoo of tahuu,waan ofii kunuunsuu fi kabajuu Ilmaan Oromoo biyya keessaa fi biyyoota alaa jranirraa maddee dha! Kun cimee itti fufuu qaba!
Irreechi kun cimee, babalatee itti fufuu isaatin Oromoo hunda bakka tokkootti fidee eenyuummaa isaaf hiriirsuurra jiraachuun dhoksaa miti. Dhugaan dhugaa kana mirkaneessu ammo ayyaanichi akkuma biyya keessaa biyyoota alaattiis sabboontoota jaalattoota adaa Oromootiin qindaayee haala hoo’aa fi hawwatummaa qabuun hawaasa Oromoo biyyoota gara garaa keessa jiran heddu hirmaachisee kabajamuu isaati. Hawaasni Oromoo Biyyoota akka Neezeerlaand, Kaanaadaa, Ameerikaa, Noorway fi kanneen akka Kibba Afirikaa faa keessa jiraatu fakkeenya guddaa dha. Yeroo ayyaannii irreechaa kun biyyoota kanaa fi kanneen biroo keessatti kabajameetti qindeessitoonni fi hawaasini Oromoo ayyaanicharratti argame tattaaffiin inni aadaa fi eenyummaa isaa jabeessuf taasise kan yeroo kamiyyuu caalaa boonsaa fi olaanaa dha. Sochii bilisummaa Oromootif taasifamu keechattis kan iddoo guddaa qabuu dha. Tokkummaadhan aadaa, afaanii fi seenaa ofiitiif dhaabbachuun naanna’ee naanna’ee qabsoo bilisummaaf taasifamuuf uutubaadha.Gufuu balabala diinaarratti ijaaranii diina bahaa gala dhorkuu dha!
Oromoon eessayyuu jiraatu afuura ayyaana Irreechaa (aadaa isaa kabajachuuf) agarsiisee kana cimsee dhimma isaa kan waloo qabsoo bilisummaaf godhamu keessattis itti fufuu qaba. Akka tokko tahee kaanaan wayyaanees haa tahu diinni bifa kamiituu isa fundura dhaabbachuu hin dandeenye muuxannoolee jiranirraa hubatee mirga isaaf ka’uu qaba. Qaawwaa kamiyyuu cufatee diina isaa’ra aanuuf ka’uun fardii dha. Keeysattuu hawaasni Oromoo biyyoota alaa jiru akkuma eenyummaa isaa argisiisuu fi guddisuuf biyya ambaatti carraaqaa jiru qabsoo bilisummaaf godhamus tokko tahee utubuuf cichoominaa fi tokkumaan ejjeechuu qaba. Hirmaanaa qabsoo godhaa ture caalaatti gabbisee qooda lammummaa isaa ba’achuutu gabrummaa kuffisee bilisummaa dhiheessa! Duudhaa fi aadaan bilisummaa hin qabne, gabrummaa jala jiru, uummanni biyya abbaa isaarratti gabroomee jiraatu akka aadaa fi seenaan isaa oolee bulee baduu malu hubatanii ka’uu barbaachisa. waliin socho’uu fi qabsaawuun dirqama hunda keenyaa waan ta’eef!
Subscribe to: Post Comments (Atom)


text:
Barataa Leencoo Fiixaa Hordofaa
Eegala Caamsaa 29, 2014 Haromaayaa (Qeerroo).
Guyyaa Ayyaana Wayyaanee Caamsaa 20 jechuun kabajamu mormuun barattooti Oromoo Yuuniversitii Haromayaa har’aa nyaata lagachuun mormii isaanii dhageessifataa oolan. Haala kanaan galgala ammaa sa’aa muraasa dura humni loltuu Federaalaa mooraa Yuuniversitii Haromayaa seenuun barattoota Oromoo 10 bakka ciisicha isaanii irraa deemee funaanuun ukkaamsee mana hidhaa hin beekamnetti geessee jira. Haalli kun haalaan sukkanneessaa ta’ee jira.
- Sabboonaa barataa Leencoo Fiixaa Hordofaa agriculture waggaa 3ffaa ,bakki dhaloota Godina Shawwaa kibba lixa Aanaa Daawo
- Ararsaa Laggasaa kan inni baratu engenering waggaa 4ffaa,bakki dhaloota Godina kibba lixa shawaa aanaa Tolee
- Jaarraa Margaa,kan inni baratu water engenering waggaa 4ffaa bakki dhaloota Godina shawwaa kibba lixaa Sabbata
- Alsan Hassan bakki dhalootaa shawaa dhihaa Ambo,kan inni baratu electrical engenering wagga 2ffaa
- Walabummaa Goshee kan inni baratu Economics waggaa 2ffa bakki dhalootaa godina shawaa lixaa Ambo,
- Irranaa Kabbadaa kan inni baratu agricultural wagga 2ffaa bakki dhalootaa godina Shawaa lixaa Ambo
- Sanyii Yaalii kan inni baratu economics waggaa 3ffaa bakki dhalootaa godina Shawaa lixaa AMBO
- Biqila Toleeraa kan inni baratu veternari Medecine waggaa 6ffaa bakki dhaloota godina kibba lixa Shawaa AMBO
- Raggaasaa kan inni baratu waggaa lammaaffaa water engenering bakki dhalootaa Godina Shawa lixati 10.maqaan nu hin geenye
- Ammaaf maqaan hin baramne


text:
Caamsaa 20, 2014
Oromoonni magaala Burraayu kanneen wayyaanen FDG irratti hirmaatan ittin jattee fi miseensoota ABO ti jatte shakkite 300 ol hidhuun isi fi reebichi hamaan akka irratti gaggeessaa jirtu beekkame
hidhamtoota keessaa kanneen maallaqa ykn kaartaa dachi qaban osoo mana murti hin dhihaatin polisaaf qarshi 25,000 ykn kaartaa qabsisani yammuu gadilakifaman harki caalu ammalle mana hidhaati reebamaa akka jiru gabaafame.
Oromoonni mana hidhaa wayyaanetti garmalee dhaanamani araraafamaa jiranifi tuminsaan miidhaan irra gahe.
Ayyaantu (dubarti dha), Gaaddisaa, Dawwid Hassen, Jootte, Suraansaa fi Fayyisaa (Hojjattoota mana Baankiti) Nagumaa, Waqgaari fi Umad Umar kan jedhaman garmalee tumamani waan du'aa fi jiru jiddu waan jiranif mana yaalaa geeyfamani dha, Jechuun gabaasni nu dhaqabe addeessera.
Qabsaawaan Ni kufaa Qabsoon itti fufa !!!


text:
IRREECHI, UMAMA ISAATTI DEEBI’UUN DIRQAMA !!!!!
Posted by Madda Walaabuu Press on 10/05/2013
Ononkoleesa 4, 2013 | Y.G(2005)
Ayyaanni Irreechaa bara 2013 Biyya keessattis ta’ee Biyyoota alaatti ayyaanefatame waan addaati. Waan nama boonsuudhas. Kun diina bara baraaf nu gabroomsuuf yaadu kamiifu, dhaamsa guddadha. Qalbiin Ummata kabajamaa kanaa eessa akka jiru, firaafis diinaafis dhaamsa keessa deebii hin qabne dabarseera. Ani akka dhala Oromoo tokkotti, yoon qalbii koo keessatti waan ummata kiyyaaf yaadu yoo jiraate, Irreechi baranaa, karaan ani Ummata kiyyaaf jedhee irra imalaa jiru, sirrii ta’uu fi dhiisuu kiyya akka dansaatti kan na akeekedha.
Irreechi calaqiftuu Oromummaa ta’uu illee sochii Ummataa baranaa irraa hubachuun nama hin rakkisu. Irreecha baranaa amman ajaa’ibsiifadhe yk itti gammade, waan taajjabees qaba. Warri waggaa 2 fi 3 dura, addatti Biyya alaatti, Ayyaana irreechaaf gumaacha ol aanaa taasisaa turan, Ilaalcha siyaasaa geeddarachuu fi dallansuu adda addaa irraa, waa’ee irreechaa iyyuu dubbachuu kan waakkatan ta’uu isaanii. Irreechi dhaaba siyaasaa, yk nama jibbinu tokko yk ilaalcha siyaasaa Oromoota gidduu jiru kan ilaallatu miti. GUYYAA WAAQA GALATEEFFANNAA OROMOOTI. Kana hubachuu nu feesisa. Ana jalatti raawwatame malee jennee, waan itti dhaadachuuf sochoonu miti.Yoo siyaasa keessa jiraanne kan faarfannu, siyaasa keessaa yoo of moggeessine kan dhiisnuu miti. Qalbiin sadarkaa akkasii irra jiru akkamiin dhimma OROMOOFAN falma jedhee akka yaadu naaf hin galu.
Mee mata duree kiyyatti haa deebi’u.“IRREECHI UMAMA ISAATTI DEEBI’UU QABA.!!” Ayyaana Oromootaa kana humni boodatti deebisu hin jiru jechuuf hojiilee hedduu nu gaafata. Baayyina Ummata keenyaa har’a irreecha irratti argame ilaallee, waan hojjachuu qabnu irraa laafachuun nu hin barbaachisu. Ummati Oromoo kabajaa eenyummaa isaaf qabu waggaa waggaan hirmaannaa irreessaa irratti argisiisuun mirkaneessaa jira. Sochiin kun ammo, qaama tokko qofaa kan itti galateeffannu odoo hin taane, galanni isaa kan dhala Oromoo maraati .garuu, Ummata miliyoona 45 keessaa miliyoona 3 fi 4 qofa hirmaachisuu ykn Oromummaatti deebisuu keenya wayita ilaallu, hojii nu eeggatu tilmaamun dansaadha. dhiibbaan diinaas jiraatu, amma baayyina keenyaa hojjachuu dhabuun keenyallee, wagguma 22 dabranitti hanga hojjachuu qabnu hin hojjanne.
Irreechi ibsitu eenyummaa keenya keessaa isa tokkodha. Aadaalee fi seenaan Irreessa akka utbaa sibiilaa jabeessan hedduutu jira. Irreechii qofaa isaa mirga keenya guutu ta’uu hin danda’u. Irreechuma dhalli Oromoo itti ifaajjaa jiru kana, diinni ukkaamsuuf yaalii adda addaa taasisaa jira. Dargiin Maqaa Bilisummaa Oromoo fi Oromiyaa jettu gaaf tokkollee ol kaasee dubbatee hin beeku. inni akkas haa yaalu malee, karaa ifa ba’uu danda’u ba’eera. Har’a Oromoo, Oromiyaa, Bilisummaa fi Walabummaan sochii dhala Oromoo maraa keessatti hammatamu addunyaatu irraa haasa’aa jira. Kana eenyullee duubatti deebisuu hin danda’u. Bifuma kanaan Irreechi sadarkaa amma jiru irratti dhaabbatee Umamaa fi seera isaa mil’achuu qaba. Lafti Oromiyaa har’a ittin beekamte yk daangoftee jirtu hiri’uudha. Kun dhugaadha. Akkamiin ofitti deebisnaan warra ilaallatutu mala dhahata. Dacheen Oromoo dhuka’aa hegaree ta’anii kiyyeeffamanii jiran hedduu. Kana hegareef jala soquun fardiidha. Hojiin isaa garuu har’uma eegaluu qaba. Abshaalummaan jiraannaan halagaanu karaa hin beekne akka nu raawwatu taasisuun ni danda’ama.
Gama kanaan Irreessi har’a ofitti fudhannee ayyaaneffataa jirru kun, waan isa hankaake hedduu qabaachu warri aadaa beekan ykn seenaa beekan irratti walii galu. Irreechi waggaatti lama ba’ama. Irreessa Birraan bari’uu fi caamsaa keessa rooba kadhachuu fi ganna nagaa nu godhii. Kana keessaa tokko qofaa kabajaa jirra. guyyaan irreechaa har’a itti ayyaanefatamaa jiru, kan Oromoon dur itti ayyaanefatu miti. H/Sillaaseen waggaa haaraa fi Masqala irraa achi butachuuf dhiibbaa taasifnaan maanguddoonni walii galanii kan keewwatanidha. Masqalli dhufee dilbata itti aanu ta’a irratti walii galanii labsii malee akka wal arganiif tolfatan. Oromoon ganna dukkanaa birraatti yennaa ce’u gubaa qaba. Dachee fi qe’ee isaa itti eebbifata. Kun aadaa isaati. Masqalli jarri jedhan kan amantiin wal qabatu haalli isaa aadaa of keessaa hin qabu. Aadaa Israa’eelii fi Habashaa waliitti harkifamu hin jiru. Aadaa masqalaa kan jedhan kan Oromoo “ayyaana gubaa” dhabamsiisuuf wal keessa kan laaqameedha.
“AYYAANNI GUBAA OROMOO” Hagayya 15 eegalee Irreeffannaa Fulbaana 1-5n goolabama. Inni kaan bakka irreeffannaati. Har’a hundumtu Hora Harsadee dhaqa. kan naannoo isaatti ayyaaneffachuu eegalees jira. Irreechi tarii bakka jiraannu kan hin jirree nutti fakkaatee ta’aa. seenaa ilaallee bakka biroottis babal’isuu barbaachisa. Dhalli Oromoo waan kan isaa ta’e alaalatti hawwuu hin qabu. Diinni illee bakka tokkotti nu eegu ishee irra, hundumtuu bakka jiraatutti yoo ayyaanefate xiyyeeffannaa diinaa bittinneessuu danda’a. Dacheen Oromoo martii bakka irreeffannaa qaba. Uumama kanatti deebi’uun murteessaadha. inni kaan akkaataa itti irreeffatan, irreeffannaan barii waaqaa fi lafti odoo wal hin dhiisin ykn hin gadhiisiinii jedhama. Xumura irratti Irreessi waaqaa galateeffachuu kan jedhuun Amatiitti haa harkifamu malee, kan uumaa tokkichatti amanuu fi kan amantii dhuunfaa qabu bakka kanatti argamee waaqa “isaa” galateeffachuu kan dhorku hin jiru. Warri Amantii ISLAAMAA hordofanis ta’ee warri kiristaanaa dhufanii lammii isaanii waliin irreeffatanii waaqaa galateeffachuun, isa wayyaaneen fakkeessuuf jedhaa jirtu” Amantiin wal dandeenye jiraannaa” isa jettu sana akka hin taane hubachuu nu feesisa.
Haala kana hundaa sirreeffachuun dansaadha. Dhalooti itti aanu aadaa isa qulqullaa’aa itti dabarsuu ykn hubannoo jiru itti dabarsuun murteessaadha. Har’a IRREESSA YKN IRREECHA, dhaabbata UNSCO tti beeksiisuuni fi beekumti argachuun umama isaatti geeddaruu keessaa tokkodha. Irreecha kana ammo, Ummatoota kaan irraa adda ba’uuf sochii taasifnu odoo hin taane, haqa keenya ta’u barsiisuun gaariidha. Beeksisuun dansaadha. Irreecha isa sirrii sirna isaa fi guyyaa isaa qajeelchanii kaaleendara Biyyattii keessatti beeksisun Irreecha uumaa isaatti deebisutti ilaalama. Kana irratti ogeessitoonni fi beektoonni isaan ilaallatu waraqaa ittiin eebbifaman qofaaf odoo hin taane, hojii irra oolu isaa irratti hoiiachuu qabu. Irreessi irree gonfachuuf, Oromummaan guutamu qaba. Aadaan nuusaa ykn walakkaa hin jiru. Halgaan itti gammadii jedhee akka bishaan boonoo amma barbaade bane nu kennu hin qabu. Umamaa fi seerri isaa kana jechuunii qabna.irreechi jabaachuun dantaa isaanitti akka bu’u hubannee, dhiibbaa taasisan odoo arginu irraa maqnee hojii keenya hojjachuun furmaata.diina qabaannaan hidhamuun hin hafu.cichuutu diina laaffisa. irreecha umama isaatti deebisuun hojii keenya hanga IRREECHA 2014 haa ta’u. IRREECHI GAAFAS IRREETTI JIJJIIRAMA !!!!!!!!!!!!!!!!!!Galatoomaa .
Ayyaanni Irreechaa bara 2013 Biyya keessattis ta’ee Biyyoota alaatti ayyaanefatame waan addaati. Waan nama boonsuudhas. Kun diina bara baraaf nu gabroomsuuf yaadu kamiifu, dhaamsa guddadha. Qalbiin Ummata kabajamaa kanaa eessa akka jiru, firaafis diinaafis dhaamsa keessa deebii hin qabne dabarseera. Ani akka dhala Oromoo tokkotti, yoon qalbii koo keessatti waan ummata kiyyaaf yaadu yoo jiraate, Irreechi baranaa, karaan ani Ummata kiyyaaf jedhee irra imalaa jiru, sirrii ta’uu fi dhiisuu kiyya akka dansaatti kan na akeekedha.
Irreechi calaqiftuu Oromummaa ta’uu illee sochii Ummataa baranaa irraa hubachuun nama hin rakkisu. Irreecha baranaa amman ajaa’ibsiifadhe yk itti gammade, waan taajjabees qaba. Warri waggaa 2 fi 3 dura, addatti Biyya alaatti, Ayyaana irreechaaf gumaacha ol aanaa taasisaa turan, Ilaalcha siyaasaa geeddarachuu fi dallansuu adda addaa irraa, waa’ee irreechaa iyyuu dubbachuu kan waakkatan ta’uu isaanii. Irreechi dhaaba siyaasaa, yk nama jibbinu tokko yk ilaalcha siyaasaa Oromoota gidduu jiru kan ilaallatu miti. GUYYAA WAAQA GALATEEFFANNAA OROMOOTI. Kana hubachuu nu feesisa. Ana jalatti raawwatame malee jennee, waan itti dhaadachuuf sochoonu miti.Yoo siyaasa keessa jiraanne kan faarfannu, siyaasa keessaa yoo of moggeessine kan dhiisnuu miti. Qalbiin sadarkaa akkasii irra jiru akkamiin dhimma OROMOOFAN falma jedhee akka yaadu naaf hin galu.
Mee mata duree kiyyatti haa deebi’u.“IRREECHI UMAMA ISAATTI DEEBI’UU QABA.!!” Ayyaana Oromootaa kana humni boodatti deebisu hin jiru jechuuf hojiilee hedduu nu gaafata. Baayyina Ummata keenyaa har’a irreecha irratti argame ilaallee, waan hojjachuu qabnu irraa laafachuun nu hin barbaachisu. Ummati Oromoo kabajaa eenyummaa isaaf qabu waggaa waggaan hirmaannaa irreessaa irratti argisiisuun mirkaneessaa jira. Sochiin kun ammo, qaama tokko qofaa kan itti galateeffannu odoo hin taane, galanni isaa kan dhala Oromoo maraati .garuu, Ummata miliyoona 45 keessaa miliyoona 3 fi 4 qofa hirmaachisuu ykn Oromummaatti deebisuu keenya wayita ilaallu, hojii nu eeggatu tilmaamun dansaadha. dhiibbaan diinaas jiraatu, amma baayyina keenyaa hojjachuu dhabuun keenyallee, wagguma 22 dabranitti hanga hojjachuu qabnu hin hojjanne.
Irreechi ibsitu eenyummaa keenya keessaa isa tokkodha. Aadaalee fi seenaan Irreessa akka utbaa sibiilaa jabeessan hedduutu jira. Irreechii qofaa isaa mirga keenya guutu ta’uu hin danda’u. Irreechuma dhalli Oromoo itti ifaajjaa jiru kana, diinni ukkaamsuuf yaalii adda addaa taasisaa jira. Dargiin Maqaa Bilisummaa Oromoo fi Oromiyaa jettu gaaf tokkollee ol kaasee dubbatee hin beeku. inni akkas haa yaalu malee, karaa ifa ba’uu danda’u ba’eera. Har’a Oromoo, Oromiyaa, Bilisummaa fi Walabummaan sochii dhala Oromoo maraa keessatti hammatamu addunyaatu irraa haasa’aa jira. Kana eenyullee duubatti deebisuu hin danda’u. Bifuma kanaan Irreechi sadarkaa amma jiru irratti dhaabbatee Umamaa fi seera isaa mil’achuu qaba. Lafti Oromiyaa har’a ittin beekamte yk daangoftee jirtu hiri’uudha. Kun dhugaadha. Akkamiin ofitti deebisnaan warra ilaallatutu mala dhahata. Dacheen Oromoo dhuka’aa hegaree ta’anii kiyyeeffamanii jiran hedduu. Kana hegareef jala soquun fardiidha. Hojiin isaa garuu har’uma eegaluu qaba. Abshaalummaan jiraannaan halagaanu karaa hin beekne akka nu raawwatu taasisuun ni danda’ama.
Gama kanaan Irreessi har’a ofitti fudhannee ayyaaneffataa jirru kun, waan isa hankaake hedduu qabaachu warri aadaa beekan ykn seenaa beekan irratti walii galu. Irreechi waggaatti lama ba’ama. Irreessa Birraan bari’uu fi caamsaa keessa rooba kadhachuu fi ganna nagaa nu godhii. Kana keessaa tokko qofaa kabajaa jirra. guyyaan irreechaa har’a itti ayyaanefatamaa jiru, kan Oromoon dur itti ayyaanefatu miti. H/Sillaaseen waggaa haaraa fi Masqala irraa achi butachuuf dhiibbaa taasifnaan maanguddoonni walii galanii kan keewwatanidha. Masqalli dhufee dilbata itti aanu ta’a irratti walii galanii labsii malee akka wal arganiif tolfatan. Oromoon ganna dukkanaa birraatti yennaa ce’u gubaa qaba. Dachee fi qe’ee isaa itti eebbifata. Kun aadaa isaati. Masqalli jarri jedhan kan amantiin wal qabatu haalli isaa aadaa of keessaa hin qabu. Aadaa Israa’eelii fi Habashaa waliitti harkifamu hin jiru. Aadaa masqalaa kan jedhan kan Oromoo “ayyaana gubaa” dhabamsiisuuf wal keessa kan laaqameedha.
“AYYAANNI GUBAA OROMOO” Hagayya 15 eegalee Irreeffannaa Fulbaana 1-5n goolabama. Inni kaan bakka irreeffannaati. Har’a hundumtu Hora Harsadee dhaqa. kan naannoo isaatti ayyaaneffachuu eegalees jira. Irreechi tarii bakka jiraannu kan hin jirree nutti fakkaatee ta’aa. seenaa ilaallee bakka biroottis babal’isuu barbaachisa. Dhalli Oromoo waan kan isaa ta’e alaalatti hawwuu hin qabu. Diinni illee bakka tokkotti nu eegu ishee irra, hundumtuu bakka jiraatutti yoo ayyaanefate xiyyeeffannaa diinaa bittinneessuu danda’a. Dacheen Oromoo martii bakka irreeffannaa qaba. Uumama kanatti deebi’uun murteessaadha. inni kaan akkaataa itti irreeffatan, irreeffannaan barii waaqaa fi lafti odoo wal hin dhiisin ykn hin gadhiisiinii jedhama. Xumura irratti Irreessi waaqaa galateeffachuu kan jedhuun Amatiitti haa harkifamu malee, kan uumaa tokkichatti amanuu fi kan amantii dhuunfaa qabu bakka kanatti argamee waaqa “isaa” galateeffachuu kan dhorku hin jiru. Warri Amantii ISLAAMAA hordofanis ta’ee warri kiristaanaa dhufanii lammii isaanii waliin irreeffatanii waaqaa galateeffachuun, isa wayyaaneen fakkeessuuf jedhaa jirtu” Amantiin wal dandeenye jiraannaa” isa jettu sana akka hin taane hubachuu nu feesisa.
Haala kana hundaa sirreeffachuun dansaadha. Dhalooti itti aanu aadaa isa qulqullaa’aa itti dabarsuu ykn hubannoo jiru itti dabarsuun murteessaadha. Har’a IRREESSA YKN IRREECHA, dhaabbata UNSCO tti beeksiisuuni fi beekumti argachuun umama isaatti geeddaruu keessaa tokkodha. Irreecha kana ammo, Ummatoota kaan irraa adda ba’uuf sochii taasifnu odoo hin taane, haqa keenya ta’u barsiisuun gaariidha. Beeksisuun dansaadha. Irreecha isa sirrii sirna isaa fi guyyaa isaa qajeelchanii kaaleendara Biyyattii keessatti beeksisun Irreecha uumaa isaatti deebisutti ilaalama. Kana irratti ogeessitoonni fi beektoonni isaan ilaallatu waraqaa ittiin eebbifaman qofaaf odoo hin taane, hojii irra oolu isaa irratti hoiiachuu qabu. Irreessi irree gonfachuuf, Oromummaan guutamu qaba. Aadaan nuusaa ykn walakkaa hin jiru. Halgaan itti gammadii jedhee akka bishaan boonoo amma barbaade bane nu kennu hin qabu. Umamaa fi seerri isaa kana jechuunii qabna.irreechi jabaachuun dantaa isaanitti akka bu’u hubannee, dhiibbaa taasisan odoo arginu irraa maqnee hojii keenya hojjachuun furmaata.diina qabaannaan hidhamuun hin hafu.cichuutu diina laaffisa. irreecha umama isaatti deebisuun hojii keenya hanga IRREECHA 2014 haa ta’u. IRREECHI GAAFAS IRREETTI JIJJIIRAMA !!!!!!!!!!!!!!!!!!Galatoomaa .
Subscribe to: Post Comments (Atom)


text:
SEENAA GABRUMMAA DHAALUUN YOOM DHAABBATA?
Posted by Madda Walaabuu Press on 9/20/2013
Fulbaana 20, 2013 | Y.G(2005)
Habaabileen keenya akaakilee keenyaaf, Biyyaa fi ummata seenaa mataa isaa qabu dhiisanii dabran. akaakileen keenya ammoo, Biyya walabummaa qabdu dhaalee, Biyya gabrummaa jalaatti kufte Abbootii keenyaaf dhaalsise dabre. Abbootiin keenyaa fi dhalooti isaan harkaa fuudhes, waan Abbootii isaanii irraa dhaalan bakkatti deebisuuf qabsoo wal irraa hin cinne gaggeessaa haa jiraatan malee, seenaan waggaa 150 olii, gabrummaa waliif dabarsuudha. Qooqa, aadaa, dudhaa, seenaa gabrummaa jalatti sukkumamu walii dabarsaa har’a geenye jirra. Biyyaa fi Ummati kabajamaan kun garuu har’allee gabrummaa jala jira. Dhalooti har’as, imaanaa abbootii isaa fi akaakilee isaa bakkatti deebisuuf, lubbuu isaa bakka bu’aa hin qabne wareeguuf gama hundaan sochii taasisaa jira.
Ani akkan hubadhutti, seenaan gabrummaa wal dhaalsiisuu kun dhaabbachuu kan dadhabeef, hanqina nuuti hubachuu dadhabne lama irraati natti fakkaata. Inni duraa waan habaabileen keenya Biyya walaboomte keessa isaan jiraachise san kan dhaallee nutti fakkaatu fi nu keessa jira jennu caalaa, waan diinni ittin nu cabsu qaama taasifachuu keenya hubachuu dhabuu yennaa ta’u, inni lammaaffaan, gootummaan habaabilee keenyaa innii haqaa nu keessa waan hin jirreefidha. Ni jenna malee, hojiin nu keessa hin jiru. Kun lameen sirritti nu keessa odoo jiraate, karaa dheeraa kana hin deemnu. Walis hin dhabnu. Walis hin danqinu.
Dhaalmaayaa seenaa wal irraa hin cinnee kana keessa, Ilmaan Oromoo addatti dhalooti har’aa waan of gaafachuu qabuutu jira. seenaan inni habaabilee isaa irraa dhufaa dabraan dhaale deebisuuf, tattaafachuun akka jirutti ta’ee, ani dhaloota itti aanuuf, Biyyaa fi Ummata gabrummaa keessa jiruun dhaalsiisamoo, Biyya Birmadummaan ishee kabachiifteen dhaalchisa? jedhanii of gaafachuu qaban. amma yoomitti Biyya gabrummaa fi seenaa gabrummaa dhaloota dhaalsiisaa jiraannaa? dhaalmaan akkasii yoom dhaabbata? eenyu irratti dhaabbata? maaf nu irratti akka dhaabbatuuf wareegama barbaachiftu kafallee seenaa haaraa, Biyya walboomte haaraa hin dhaalsiifnu? jedhanii of gaafachuu qofaa odoo hin taane, murteeffachuu qabu.
Qabsoon Oromoo adeemsa kanaatti jira miti? gaaffiin jedhu ka’uu ni mala. garuu akka amma jirruun odoo hin taane, wareegamni Bilisummaa keenyaaf nu barbaachisu salphaa akka hin taane hubatamee, dhalli Oromoo hundumtu bakka jirutti, gabrummaan ana irratti haa dhaabbatu! jedhee kutannoo seena qabeessa murteeffatee, gamtaan ykn tokkummaan diina irratti ka’uun ala furmaatii biro akka hin jirre, sagalee tokkon muteeffachuun murteessaa waan ta’eefidha. Diinni har’a nu dura dhaabbate jiru, kan afaan qawween qofaa nu dura dhaabbate odoo hin taane, baroota keessa eenyummaa fi maalummaa keenya dhabamsiisuuf kan deemu ta’u irraa, nuutis, diina kana dhaabuuf Qawwee baadhachuu qofaa osoo hin taane, sabummaan keenya akka dhabamuuf diinni waan nu irratti hojjatu maraa of irraa qolachuun barbaachisaa ta’uu nu feesisa.
Gama kaaniin, dhalooti jiru hundumtu amma yoomitti seenaa fi qaba ture jennee dubbanna? jechuun, waan furmaata jedhamee akeekame irratti xiyyeeffannee hojjachuun barbaachisaadha. Aadaan, seenaan, safuun, Afoolli, Maammaaksi kkf, kan abbootii fi akaakilee keenyaa kan dubbannu malee, dhalooti isaan booda jiru, dhaloota boriif maal kaa’ee jira? jennee of gaaffannee seenaa hojjachuuf ka’uun murteessaadha. Aadaa fi seenaa Ummata kanaan sadarkaa barnootaa addunyaan itti jirtu geenyeerra. Eebbifamnee mindaa fufurdaa arganneerra . garuu waan Ummati kabajamaan kun qabu bakkatti deebisuuf sochiin taasifnu hanqachuu irraa, Biyyuma gabroomte, seenaama gabrummaa dhaalsiisaa jirra. Kun yoom dhaabbata? eenyutu dhaaba? gaaffiilee jedhan ofitti fudhannee mooraa qabsoo jabeessinee salphina keessaa ba’uuf hojjachuun barbaachisaadha.
Sabni gabrummaa jala turee fi gabrummaa jibbe, wareegama barbaachisu kafalanii Bilisoomanii, dhaadannoo , gabrummaan nu irratti haa ga’u! jedhu dhugeessanii, dhaloota itti aanutti seenaa gabrummaa dhaalsisu irraa baraaramanii, Biyya Bilisoomte itti kennanii, seenaa haaraa dhaloota jiru ilaallatu hojjatanii dabran . kun gootummaadha. Nuutiwoo? seenaa gabrummaa dubbachuu qofa odoo hin taane, dhaabuuf hojiin haa mul’ifnu. Wareegama malee bilisummaan akka hin jirre dhaloota jiru barsiisuu qofaa odoo hin taane, wareegama ba’u sun firii akka argatuf irratti haa hojjannu. nama wareegamaan seenaa jijjiru ta’uuf of haa qopheessinu.
Dhaloota itti aanu seenaa gabrummaa odoo hin taane, ykn gabroomu itti himuu osoo hin taane, akka itti bilisoomu itti himnee fi waliin dhaabbannee, seenaa haaraa hojjannee, Biyya bilisoomte ijoollee keenyaa dhaalsiisuuf haa hojjannu. Oromoon akkas tureen dhaabbate, Oromoon akkasii jechuutti ce’uu qabna. Hojiin siyaasaa dhimma Oromoo ilaallatu irratti hojjatamu qofaa miti, waggoota 50n dhufaniif gaaffiin Oromoo dhaabbachuu akka hin dandeenye ifadha. Gootummaan abbootii keenyaa seenaa qofaa ta’ee himamu hin qabu. Nu keessas seenee hojjachuu qaba. Onnee seenaa fi gootummaa Ummata keenyaa dubbatu qofa odoo hin taane, kan itti seenee seenaa hojjatu fi dhaloota itti aanuuf seenaa haaraa dhaalsiisu ta’uuf dirqama lammummaa haa gumaachinu.
Seenaan Oromiyaa fi Oromoo seenaa addunyaa keessatti akka hin haqamnetti katabameedha. Waggoota 22 dura seenaan Oromiyaa fi Oromoo beeksiisuu wareegama kafalameen lafa qabatee jira. Amma irra deebinee kan dubbannu hin jiru. Akka haaraattis wanni dhalootaaf himnu hin jiru. Biyyaa fi Ummata wareegamaan beekame kanatti iggitii gochuuf, marxifatanii hojjachuu qofaatu nurraa eegama. Seenaan Abbootii keenyaa har’a akka haaraatti dhaloota kanatti himnu kan jiru hin fakkaatu. Waan waltajjiif qofaa itti fayyadamnus miti. Seenaa saba kanaa bakkatti deebisuuf socha’uu qofaatu nurraa eegama. Seenaa dubbachuuf yoo ta’e, jala deemtoonni wayyaanee iyyuu guyyu lallaban.
Amma Bilisummaa Ummata kanaa kabachiisanii dhaloota itti aanu daandii mataa isaa irra akka imalu taasisuuf, hojii qabatamaatu barbaachisa. Dhaloota of gurmeessee lubbuu isaa diina duratti of kennaa jiru kana dhaqqabnee, akka wareegamni isaa firii malee hin hafneef cinaa isaa hiriiru qofaatu, seenaa durii qofaa haasa’aa akka hin hafne nu taasisa. Kana jechuun, seenaa dabre kaasuun hin barbaachisu odoo hin taane, seenaa haaraa galmeesisuutti haa fulleeffanuu jechuufidha. Dhalooti sadii seenaa wal fakkaataa hojjatee dabreera. Gabrummaa wal dhaalsisuu. Dhaloota amma jiru ammo seenaa haaraa hojiin argamu danda’u, harka keenya keessa jiru, hojitti jijjiiruuf haa hojjannu.carraan hegaree keenyaa nu harka jiraachuu eenyullee ragaaf hin waammannu.
Qabsoon walii galaa Oromoon bakka jiru maratti gaggeeffachuu danda’u baafannee tarkaanfachuun barbaachisaadha. Addunyaa kana irratti wanni diinaaf dhiifne teenye ilaallu tokkollee jiraachuu hin qabu. Bilisummaa barbaanna taanaan , Bilisummaan akka itti argamu danda’u irratti hojjachuutu qoricha. Bilisummaan, Ummata Bilisummaa qabaachaa ture jennee waan dubbanneef jijjiiramu hin danda’u. akka gootoonni keenya, waggoota 150 oliif lubbuu isaanii bakka bu’aa hin qabne akkuma kafalanii dabran nuutis, murtee akkasiin of kakaasu qabna. Seenaan wal fakkaataan yeroo daddabalamu, umama keenya irraa rakkoo qabnaa? jechuutti nu geessa malee, furmaata biro nu argamsiisuu hin danda’u. seenaan gootummaa abbootii keenya maaliif yeroo keenyatti hankaake hafa?
Dhuguma Oromummaa habaabilee keenyaa dhaallerraa? aadaa, qooqa, safuu dhaalle ykn dhaloota itti aanutti dabree jennawoo, waan dhaalle kun waan nurraa eegu maaf hin gumaachinu? Oromummaa dhaallee ittin boonaa jirra yoo ta’e, Gootummaa Oromummaa kabachiisu maaf hin dhaalle ?Gootummaan abbootii keenya dhugumatti nu keessa jiraa? yoo jiraate, diina golatti nu seene huunee waliin kan hin duuneef maali? mallattoon gootummaa kanawoo??????? ijoollee ofii mana hidhaa keessaa reeffa guuruun gootummaa ta’u hin danda’u. salphina malee.
Dhalli Oromoo hundumtu seenaa gabrummaa fi Biyya gabrummaa jala jirtu hin dhaalsifnu jedhee bakka jirutti socha’uu qaba. Seenaa keenya keessatti akaakilee keenya gootummaan kan dhaadheessinu ta’uun qofti bu’aa hin qabu. Nuuti akka isaanii ta’uu hafuun keenya, hanqina ykn qaawwaa seenaa uumaa jiraachuu keenya beeku nu barbaachisa. Gootummaan sun maaf akaakilee keenya qofa irratti dhaabbata? maaf natti hin ceene? dhiiga hankaakeen dhaladhee? jedhanii of gafachuun dansaadha. Abbootiin keenya, gabrummaa dhaabuuf wareegaman malee, seenaa gabrummaa dubbachuuf hin wareegamne. Warri har’a cichoominaan itii jiranis kanuma. Kanaaf, seenaa gootummaa abbootii keenyaa bakkatti deebisuuf haa hojjannu. gootummaan saba keenyaa nu irra ga’ee maaliif dhaabbate? mammaaksaa fi afolli akaakilee keenyaa qofaa dubbachuun dhaabbatee, dhalooti har’as mammaaksa bara kana keessaa uumee dhalota boriif dabarsuu qaba. Dandeettin isaanii sun maaf nutti hin ceene? maaf seenaa isaanii qofaa kan dubbannu taane hafne? hundu of gaafate gaaffii seenaa jalaa of baasuuf haa hojjatu.
Abbootiin keenya Bilisummaan dhiiga malee akka hin argamne hubatanii of laatan. Nuutiwoo? mammaaksa isaanii fi dhaadannoo isaanii qofaa katabnee ykn dubbannee Bilisummaa argachuu dandeenyaa? kun mataan isaa seenaa hanqina qalbii keessatti galmaa’a. kanaaf Bilisummaa qofa dubbanne eessallee akka hin geenye hubannee, Bilisummaan waan nu gaaffattu keessaa amma tokko gumaachuuf haa murannu. Seenaa haaraa haa hojjannu. amma yoomitti abbootiin keenya jennee hafna? seenaan qabsoo Oromoo gootummaan beekamu, gootummaan isaa dhaloota kanaan mirkanaa’ee Biyya walaboomtee fi ummata bilisoome dhaloota haaraa haa dhaalsifnu. dhalootii kun seenaa haaraaf haa socha’u. Biyyoonni ykn saboonni seenaa isaanii waggoota 400 fi 150 deeffatanii nu irratti dhaadachaa fi burraaqaa jiran. Nuuti woo? isaan seenaa abbootii isaanii dubbachuun qofa hin hafne. hojiin argisiisanii, seenaa abbootii isaanii gabrummaa nu irratti gadi jabeessan. Nuutiwoo? gabroomu qofaaf umamne? moo abbooti keenyatti ba’uu dhabnee, gabrummaa of irratti kunuunsina? gootummaan isaanii, maaf bara keenya hankaake? of haa gaafannu.
Habaabileen keenya akaakilee keenyaaf, Biyyaa fi ummata seenaa mataa isaa qabu dhiisanii dabran. akaakileen keenya ammoo, Biyya walabummaa qabdu dhaalee, Biyya gabrummaa jalaatti kufte Abbootii keenyaaf dhaalsise dabre. Abbootiin keenyaa fi dhalooti isaan harkaa fuudhes, waan Abbootii isaanii irraa dhaalan bakkatti deebisuuf qabsoo wal irraa hin cinne gaggeessaa haa jiraatan malee, seenaan waggaa 150 olii, gabrummaa waliif dabarsuudha. Qooqa, aadaa, dudhaa, seenaa gabrummaa jalatti sukkumamu walii dabarsaa har’a geenye jirra. Biyyaa fi Ummati kabajamaan kun garuu har’allee gabrummaa jala jira. Dhalooti har’as, imaanaa abbootii isaa fi akaakilee isaa bakkatti deebisuuf, lubbuu isaa bakka bu’aa hin qabne wareeguuf gama hundaan sochii taasisaa jira.
Ani akkan hubadhutti, seenaan gabrummaa wal dhaalsiisuu kun dhaabbachuu kan dadhabeef, hanqina nuuti hubachuu dadhabne lama irraati natti fakkaata. Inni duraa waan habaabileen keenya Biyya walaboomte keessa isaan jiraachise san kan dhaallee nutti fakkaatu fi nu keessa jira jennu caalaa, waan diinni ittin nu cabsu qaama taasifachuu keenya hubachuu dhabuu yennaa ta’u, inni lammaaffaan, gootummaan habaabilee keenyaa innii haqaa nu keessa waan hin jirreefidha. Ni jenna malee, hojiin nu keessa hin jiru. Kun lameen sirritti nu keessa odoo jiraate, karaa dheeraa kana hin deemnu. Walis hin dhabnu. Walis hin danqinu.
Dhaalmaayaa seenaa wal irraa hin cinnee kana keessa, Ilmaan Oromoo addatti dhalooti har’aa waan of gaafachuu qabuutu jira. seenaan inni habaabilee isaa irraa dhufaa dabraan dhaale deebisuuf, tattaafachuun akka jirutti ta’ee, ani dhaloota itti aanuuf, Biyyaa fi Ummata gabrummaa keessa jiruun dhaalsiisamoo, Biyya Birmadummaan ishee kabachiifteen dhaalchisa? jedhanii of gaafachuu qaban. amma yoomitti Biyya gabrummaa fi seenaa gabrummaa dhaloota dhaalsiisaa jiraannaa? dhaalmaan akkasii yoom dhaabbata? eenyu irratti dhaabbata? maaf nu irratti akka dhaabbatuuf wareegama barbaachiftu kafallee seenaa haaraa, Biyya walboomte haaraa hin dhaalsiifnu? jedhanii of gaafachuu qofaa odoo hin taane, murteeffachuu qabu.
Qabsoon Oromoo adeemsa kanaatti jira miti? gaaffiin jedhu ka’uu ni mala. garuu akka amma jirruun odoo hin taane, wareegamni Bilisummaa keenyaaf nu barbaachisu salphaa akka hin taane hubatamee, dhalli Oromoo hundumtu bakka jirutti, gabrummaan ana irratti haa dhaabbatu! jedhee kutannoo seena qabeessa murteeffatee, gamtaan ykn tokkummaan diina irratti ka’uun ala furmaatii biro akka hin jirre, sagalee tokkon muteeffachuun murteessaa waan ta’eefidha. Diinni har’a nu dura dhaabbate jiru, kan afaan qawween qofaa nu dura dhaabbate odoo hin taane, baroota keessa eenyummaa fi maalummaa keenya dhabamsiisuuf kan deemu ta’u irraa, nuutis, diina kana dhaabuuf Qawwee baadhachuu qofaa osoo hin taane, sabummaan keenya akka dhabamuuf diinni waan nu irratti hojjatu maraa of irraa qolachuun barbaachisaa ta’uu nu feesisa.
Gama kaaniin, dhalooti jiru hundumtu amma yoomitti seenaa fi qaba ture jennee dubbanna? jechuun, waan furmaata jedhamee akeekame irratti xiyyeeffannee hojjachuun barbaachisaadha. Aadaan, seenaan, safuun, Afoolli, Maammaaksi kkf, kan abbootii fi akaakilee keenyaa kan dubbannu malee, dhalooti isaan booda jiru, dhaloota boriif maal kaa’ee jira? jennee of gaaffannee seenaa hojjachuuf ka’uun murteessaadha. Aadaa fi seenaa Ummata kanaan sadarkaa barnootaa addunyaan itti jirtu geenyeerra. Eebbifamnee mindaa fufurdaa arganneerra . garuu waan Ummati kabajamaan kun qabu bakkatti deebisuuf sochiin taasifnu hanqachuu irraa, Biyyuma gabroomte, seenaama gabrummaa dhaalsiisaa jirra. Kun yoom dhaabbata? eenyutu dhaaba? gaaffiilee jedhan ofitti fudhannee mooraa qabsoo jabeessinee salphina keessaa ba’uuf hojjachuun barbaachisaadha.
Sabni gabrummaa jala turee fi gabrummaa jibbe, wareegama barbaachisu kafalanii Bilisoomanii, dhaadannoo , gabrummaan nu irratti haa ga’u! jedhu dhugeessanii, dhaloota itti aanutti seenaa gabrummaa dhaalsisu irraa baraaramanii, Biyya Bilisoomte itti kennanii, seenaa haaraa dhaloota jiru ilaallatu hojjatanii dabran . kun gootummaadha. Nuutiwoo? seenaa gabrummaa dubbachuu qofa odoo hin taane, dhaabuuf hojiin haa mul’ifnu. Wareegama malee bilisummaan akka hin jirre dhaloota jiru barsiisuu qofaa odoo hin taane, wareegama ba’u sun firii akka argatuf irratti haa hojjannu. nama wareegamaan seenaa jijjiru ta’uuf of haa qopheessinu.
Dhaloota itti aanu seenaa gabrummaa odoo hin taane, ykn gabroomu itti himuu osoo hin taane, akka itti bilisoomu itti himnee fi waliin dhaabbannee, seenaa haaraa hojjannee, Biyya bilisoomte ijoollee keenyaa dhaalsiisuuf haa hojjannu. Oromoon akkas tureen dhaabbate, Oromoon akkasii jechuutti ce’uu qabna. Hojiin siyaasaa dhimma Oromoo ilaallatu irratti hojjatamu qofaa miti, waggoota 50n dhufaniif gaaffiin Oromoo dhaabbachuu akka hin dandeenye ifadha. Gootummaan abbootii keenyaa seenaa qofaa ta’ee himamu hin qabu. Nu keessas seenee hojjachuu qaba. Onnee seenaa fi gootummaa Ummata keenyaa dubbatu qofa odoo hin taane, kan itti seenee seenaa hojjatu fi dhaloota itti aanuuf seenaa haaraa dhaalsiisu ta’uuf dirqama lammummaa haa gumaachinu.
Seenaan Oromiyaa fi Oromoo seenaa addunyaa keessatti akka hin haqamnetti katabameedha. Waggoota 22 dura seenaan Oromiyaa fi Oromoo beeksiisuu wareegama kafalameen lafa qabatee jira. Amma irra deebinee kan dubbannu hin jiru. Akka haaraattis wanni dhalootaaf himnu hin jiru. Biyyaa fi Ummata wareegamaan beekame kanatti iggitii gochuuf, marxifatanii hojjachuu qofaatu nurraa eegama. Seenaan Abbootii keenyaa har’a akka haaraatti dhaloota kanatti himnu kan jiru hin fakkaatu. Waan waltajjiif qofaa itti fayyadamnus miti. Seenaa saba kanaa bakkatti deebisuuf socha’uu qofaatu nurraa eegama. Seenaa dubbachuuf yoo ta’e, jala deemtoonni wayyaanee iyyuu guyyu lallaban.
Amma Bilisummaa Ummata kanaa kabachiisanii dhaloota itti aanu daandii mataa isaa irra akka imalu taasisuuf, hojii qabatamaatu barbaachisa. Dhaloota of gurmeessee lubbuu isaa diina duratti of kennaa jiru kana dhaqqabnee, akka wareegamni isaa firii malee hin hafneef cinaa isaa hiriiru qofaatu, seenaa durii qofaa haasa’aa akka hin hafne nu taasisa. Kana jechuun, seenaa dabre kaasuun hin barbaachisu odoo hin taane, seenaa haaraa galmeesisuutti haa fulleeffanuu jechuufidha. Dhalooti sadii seenaa wal fakkaataa hojjatee dabreera. Gabrummaa wal dhaalsisuu. Dhaloota amma jiru ammo seenaa haaraa hojiin argamu danda’u, harka keenya keessa jiru, hojitti jijjiiruuf haa hojjannu.carraan hegaree keenyaa nu harka jiraachuu eenyullee ragaaf hin waammannu.
Qabsoon walii galaa Oromoon bakka jiru maratti gaggeeffachuu danda’u baafannee tarkaanfachuun barbaachisaadha. Addunyaa kana irratti wanni diinaaf dhiifne teenye ilaallu tokkollee jiraachuu hin qabu. Bilisummaa barbaanna taanaan , Bilisummaan akka itti argamu danda’u irratti hojjachuutu qoricha. Bilisummaan, Ummata Bilisummaa qabaachaa ture jennee waan dubbanneef jijjiiramu hin danda’u. akka gootoonni keenya, waggoota 150 oliif lubbuu isaanii bakka bu’aa hin qabne akkuma kafalanii dabran nuutis, murtee akkasiin of kakaasu qabna. Seenaan wal fakkaataan yeroo daddabalamu, umama keenya irraa rakkoo qabnaa? jechuutti nu geessa malee, furmaata biro nu argamsiisuu hin danda’u. seenaan gootummaa abbootii keenya maaliif yeroo keenyatti hankaake hafa?
Dhuguma Oromummaa habaabilee keenyaa dhaallerraa? aadaa, qooqa, safuu dhaalle ykn dhaloota itti aanutti dabree jennawoo, waan dhaalle kun waan nurraa eegu maaf hin gumaachinu? Oromummaa dhaallee ittin boonaa jirra yoo ta’e, Gootummaa Oromummaa kabachiisu maaf hin dhaalle ?Gootummaan abbootii keenya dhugumatti nu keessa jiraa? yoo jiraate, diina golatti nu seene huunee waliin kan hin duuneef maali? mallattoon gootummaa kanawoo??????? ijoollee ofii mana hidhaa keessaa reeffa guuruun gootummaa ta’u hin danda’u. salphina malee.
Dhalli Oromoo hundumtu seenaa gabrummaa fi Biyya gabrummaa jala jirtu hin dhaalsifnu jedhee bakka jirutti socha’uu qaba. Seenaa keenya keessatti akaakilee keenya gootummaan kan dhaadheessinu ta’uun qofti bu’aa hin qabu. Nuuti akka isaanii ta’uu hafuun keenya, hanqina ykn qaawwaa seenaa uumaa jiraachuu keenya beeku nu barbaachisa. Gootummaan sun maaf akaakilee keenya qofa irratti dhaabbata? maaf natti hin ceene? dhiiga hankaakeen dhaladhee? jedhanii of gafachuun dansaadha. Abbootiin keenya, gabrummaa dhaabuuf wareegaman malee, seenaa gabrummaa dubbachuuf hin wareegamne. Warri har’a cichoominaan itii jiranis kanuma. Kanaaf, seenaa gootummaa abbootii keenyaa bakkatti deebisuuf haa hojjannu. gootummaan saba keenyaa nu irra ga’ee maaliif dhaabbate? mammaaksaa fi afolli akaakilee keenyaa qofaa dubbachuun dhaabbatee, dhalooti har’as mammaaksa bara kana keessaa uumee dhalota boriif dabarsuu qaba. Dandeettin isaanii sun maaf nutti hin ceene? maaf seenaa isaanii qofaa kan dubbannu taane hafne? hundu of gaafate gaaffii seenaa jalaa of baasuuf haa hojjatu.
Abbootiin keenya Bilisummaan dhiiga malee akka hin argamne hubatanii of laatan. Nuutiwoo? mammaaksa isaanii fi dhaadannoo isaanii qofaa katabnee ykn dubbannee Bilisummaa argachuu dandeenyaa? kun mataan isaa seenaa hanqina qalbii keessatti galmaa’a. kanaaf Bilisummaa qofa dubbanne eessallee akka hin geenye hubannee, Bilisummaan waan nu gaaffattu keessaa amma tokko gumaachuuf haa murannu. Seenaa haaraa haa hojjannu. amma yoomitti abbootiin keenya jennee hafna? seenaan qabsoo Oromoo gootummaan beekamu, gootummaan isaa dhaloota kanaan mirkanaa’ee Biyya walaboomtee fi ummata bilisoome dhaloota haaraa haa dhaalsifnu. dhalootii kun seenaa haaraaf haa socha’u. Biyyoonni ykn saboonni seenaa isaanii waggoota 400 fi 150 deeffatanii nu irratti dhaadachaa fi burraaqaa jiran. Nuuti woo? isaan seenaa abbootii isaanii dubbachuun qofa hin hafne. hojiin argisiisanii, seenaa abbootii isaanii gabrummaa nu irratti gadi jabeessan. Nuutiwoo? gabroomu qofaaf umamne? moo abbooti keenyatti ba’uu dhabnee, gabrummaa of irratti kunuunsina? gootummaan isaanii, maaf bara keenya hankaake? of haa gaafannu.
Subscribe to: Post Comments (Atom)


text:
Madda Oduu ABO/MOA/ Gurraandhala 06, 2013
Humni addaa WBO Baha Oromiyaa keessa sosso'u tarkaanfii basaasotaa fi humna diinaa irratti fudhataa jiru hamilee diinaa fi ergamtootaa cabsaa jira. Tarkaanfiin dhiheenya kana fudhatames kanuma mirkaneessa.
Amajjii 25/ 2013 humni addaa WBO Ona Mi'eessoo araddaa Odaa Roobaa jedhamutti miseensa poolisa diinaa ajajaa 50 Birhaanuu jedhamuu fi basaasa diinaa Hasan Huseen jedhaman irratti tarkaanfii maayyii fudhatuun adabee jira.
Humni addaa WBO tarkaanfii fudhatu itti fufuun Amajjii 2, 2013 Harargee Bahaa magaalaa Dirree Dawaa bakka Saabiyaan jedhamutti tarkaanfii fudhateen qondaalota diinaa Sisaay(abbaa Halangaa fi basaasa), Abinet Hagoos, Taaddasaa Geetinnet, lameenuu miseensota tikaa tahuun ummata Oromoo dararuun beekaman irratti tarkaanfii fudhateen Sisaay oggaa ajjeefamu kanneen hafan lameen ammo haalaan madaa'aniiru. Kana malees Gurandhala 2/2013 Godina Wallaaggaa Bahaa Onaa Haroo Limmuu bakka Abbaa Mo'aa jedhamutti gootichi WBO Investerotaa fi basaasota Wayyaanee,
- Leewii Bayyanee, Abbaa qabeenyaa,
- Adamaasuu Barnabaas abbaa qabeenyaa fi
- Caannee Asaffaa wardiyaa investerotaa kanneenii irratti tarkaanfii fudhatee jira. Kanatti dabalees traaktarri qonnaa tokko lakkoobsi gabatee A.A 04374 tahe barbadeeffamtee jirti.
Ergamtootni diinaa tarkaanfiin irratti fudhatame kanneen ummata Oromoo lafa isaa irraa buqqaasuun hiyyoomsaa gama biraan ammo ergama diinaa fudhatuun lammii Oromoo hiisisaa fi irratti roorrisiisaa jirani dha.
Mootummaan wayyaanee tarkaanfii yeroo garaagaratti Godina Bahaa Wallaaggaa Onotaa garaagaraa keessaatti fudhatamaa jiru irraa soda guddaa keessaa seene Amajjii 27/2013 irraa egalee ummataa jumlaan hidhuuf karoora baafateen Ammajjii 28/2013 Ona Haroo Limmuu keessaa ummata nagaa 55 oli hidhuu irraa ummatni naannoo jabinaan dura dhaabbatee akka hiikaman dirqisiise.
Ummatni naannichaa badii malee hidhaman haa hiikaman jechuun daandii konkolaataa fi tarkaanfii adda addaa fudhatuun mormii isaa jabeessuu irraa qondaaloti Wayyaanee gara fincila walii galaatti tarkaanfatuu danda'a kan jedhuun sodaatuu irraa namoota fayyaaleyyii hidhanii turan batalumatti gadhiisuuf dirqamaniiru.
Haaluma walfakkaatuun guraandhalaa 2/2013 mootummaan diinaa poolisoota mootummaa reebdan sababa jedhuun Onaa Limmuu Galilaa irraa Ummataa nagaa 16 kan dargaggoo Afrikaa Kabbadee keessaatti argamuu hidhuu irraa ummaannii ilmaan keenyaa balleessaa malee maaliif hidhamu jechun gaffii kaasee kan jiru ta'un beekameera
Injifannoo Uummata Oromoof !!!
Adda Bilisummaa Oromoo


text:
Iinterliinguwaa
Iinterliinguwaan afaan addunyaalessaa dabalataa (AAD) (international auxiliary language (IAL)) yoo ta'u gosa Laatinii kan ammayyaa ti. Iinterliinguwaan bara 1937 fi 1951 gidduutti Dhaabbata Addunyaalessaa Afaan Dabalataatin (International Auxiliary Language Association (IALA)) uummame. Iinterliinguwaan kan uummameef seerluga salphaa fi irra jireessa qajeeltoo ta'e jechoota afaan baayyee keessatti beekkaman wajjin walitti fiduuf ture; kun immoo afaan kana baruu baayyee salphaa taasise, yoo xiqqaate namoota afaan Iinterliinguwaan jechootaa fi seerluga irraa fudhateef. Haala faallaa ta'een, afaan ummamaatiif akka ittiin lixa salphaatti tajaajila.


text:
October 09, 2016 |
Labsiin yeroo hatattamaa kuni kana booda gatii hanga ammatti kaffale caalaa nu hin kaffalchiisu. Obsaa fi murannoodhaan Agaazii fundura dhaabachuu qofa kan nu barbaachisu.
Mootummaan Woyyaanee labsii yeroo ariifachiisaa ifatti labsite kufaatiin isii kan hin oolle ta’uu addunyaaf ibsite. Labsiin kuni baatii 6 tura jedhama. Labsiin sadarkaa kanaa ganna 25 keessatti yeroo jalqabaatiif Itoophiyaa keessatti kan ta’e. Woyyaaneen labsii kana kan labsite yeroo Haylamaaram Dassaalenyi telviziyoona biyyattii irratti olbayee dubbatetti. Labsii yeroo hatattamaa kanaan Oromiyaan guutummatti too’annaa mootumaa jalaa bayuu ifatti akka fudhataniif kan Woyyaanee dirqisiise qabsoo hadhaayaa Oromoon woggaa tokkoof geggeesse.
Biyya kam keessattuu labsiin yeroo hatattamaa waan akka salphatti, dhimma salphaafis labsamuu miti. Woyyaaneenis maqaa isaa dhayuu diddeeti bifa biraatiin kan bulchiinsa Oromiyaa baatii 11 harka woraanaa galchite. Oromoon adeemsa san hin fudhanne. Qeerroon Oromoo godina hunda keessatti ajjeechaa Agaaziif tole hin jenne. Hin jilbiiffanne. Adeemsi komand post hin hojannejechuudha.
Woyyaaneen, kan kijibaa fi dhoksaan beekamu, gadi baytee labsii yeroo hatattamaa kana lasbuun isii waa hundi too’annaa isiitii ala bayuu mirkaneessa, kufaatiin isii hanga eeggamee fi tilmaamamee olitti saffisuu agarsiisa. Hangamuu hin jirra jechuudhaaf yaaltus, salphinnaa fi kufaatiin Woyyaanee sadarkaa hin dhokannee irra gayuu guutuu addunyatti mul’isa. Woyyaaneen gara qileetti tirataa kan turte ibsa kanaan ammatti kokolaachuu fi too’annaan alatti ganagalachaa jiraachuu isii ifa taasisa.
Labsiin yeroo hatattamaa kuni, hunda caalatti, qabsoon Oromoon yeroo dheeraadhaaf irratti ajjeefamaa fi hidhamaa ture sirna Woyyaanee xumurutti dhiyaachuu agarsiisa. Bu’i bayii hedduu ce’aa fi hadhaa hamaa dhadhamaa Oromoon bilisummatti kalaayuu mirkaneessa.
Mootummaan Itoophiyaa ajjeesaa fi doorsisaati kan ture. Biyyattiin seeraa fi heeraan quba wolhin qabdu. Woggaa tokkoof kan Oromotti taphate Woyyaanee fi humna Agaazii isa qawwee hanga funyaaniitti hidhate. Baatii 11 guutuu isa barbaadan ajjeessa, daandii irraa adamsaa, gudeedaa fi doorsisaati kan turan. Ummanni qe’ee isaa irratti ajjeefamaa fi saamamaa ture. Oromoon baatii 11 dabraniif, yoo muu caalatti, du’aa fi jidduu jiraataati kan ture. Hadhaan jireenyaa Oromoon hanga ammaatti hin dhadhamne tokko hin jiru.
Labsiin yeroo kuni ajjeechaa fi doorsisaa Oromoon hin beekne tokko qabatee gadi hin bayu. Labsiin kuni xumurri mootummaa kanaa guyyootaan laakkayamaa kan jiru ta’uu isaa waan ifatti mul’iseef Oromoon labsii kana akka injifannootti ilaaluu qaba. Mootummanaan kuni hanga jalqaba woggaa dabreetti Oromoo tuffataa, siyaasa isaa abdataa fi humna woraana isaan dhaadataati kan ture. Nageenna keessaa miti isa Somaalee fi Afrikaa guutuu eegsisuudhaaf humna akka qabuti odessaa fi addunyaa dhamasaa kan ture. Amma, labsii kanaan mootummaa manni kallattii hundaan irratti diigamaa fi wanti qabatanii fi dhiisan dhabamaa dhufuu isaa hundaaf ifa taasise. Dhugaan jiru humni inni qabu Qeerroo Oromoo jilbiiffachiisuu kan hin dandeenne ta’uu isaati.
Kan bishaan fudhatu hoomacha qabata. Woyyaaneen asiif achi ni jetti, qabsoo Oromoo dhaamsuudhaaf humna qabdu hundatti dhimma ni baati. Humni fedhes yoo dhukaase, gara jabeenni Agazii dhiigaan daandii Oromiyaa hunda yoo lolaase, Oromoon injifannoo dhiiga isaan argate dabarsee laatuu hin qabu. Labsiin yeroo hatattamaa kuni kana booda gatii hanga ammatti kaffale caalaa nu hin kaffalchiisu. Obsaa fi murannoodhaan Agaazii fundura dhaabachuu qofa kan nu barbaachisu. Gatiin fedhes yoo kaffalame, sodaachisaan kamuu yoo Woyyaaneen tarreeffame falli qabsoo eegalame cimsanii itti fufuu qofa.
Qabsoon itti fufa. Sirni Woyyaanee hallayyaa irra dhaabate irree Oromoon ni kufa.


text:
Filannoon Fakkeessaa fi Kijibaa Abbootii Irree Malee Ummatoota Hin Fayyadu
Posted by MADDA WALAABUU PRESS on 5/19/2015
Caamsaa 19, 2015 | Ibsa Adda Bilisummaa Oromoo (ABO)
Bittaan gita bittoota Tigraay ummatootaa Itophiyaa irratti humna qawween of irroomse Itophiyaa tarree biyyoota hiyyeeyyii keessaa baasuu hin dandeenye. Kadhaa gargaarsa alagaa irraa argamuun jireessuu keessaa baasuu dadhabee har’as taanaan Impaayerittiin hiriira biyyoota gargaarsaan jiraatan keessatti akka hiriirtetti jirti. Saaminsi daangaa dhabe murna aangoo irra jiruun adeemsifamu abbootii aangoo duroomsee lammiilee sadarkaa of jiraachisuu dadhabuu fi abdii dhabuu irraa, kanneen osoo jireenya barbaadanii galaana keessatti dhuman, biyyoota gara garaa keessatti haala suukanneessaa fi gaddisiisaan ajjeefaman lakkoobsi guddaa dha. Bilisa tahanii gurmaa’uun, yaada qaban ibsatuun guutummaatti yakkatti fudhatamee hidhaa, ajjeechaa fi roorroo gosa gara garaa lammiilee irraan gahuun Itophiyaan biyyoota Afriikaa irra dabree sadarkaa addunyaatti iyyuu tarree duraa keessatti argamuun haala qabatamaa biyyattii keessaa ibsa.
Saaminsi, cunqursaan, buqqa’insi fi dhiittaan mirga dhala namaa waggoota 24 dabraniif adeemsifamee fi sadarkaan har’a irra gahe egeree biyyattii kan dukkaneesse, ummatoota kan abdii dhabsiise dha. Wayyaaneen qawween dhufe. Qawweenis jiraate. Fuula duras Itophiyaa abbaa irrummaa paartii tokkoo jala tursuun murtii isaa bosonaa qabatee dhufe tahuun kan shakkamu miti. Ammas kana ifaan labsatee jira.
Mootummaan Wayyaanee, ummatootni maal barbaadan? maal gaafataa jiran? Maalis hawwan? jedhee yaada ummatootaa hubatee gaaffii isaaniif deebii kennuuf kan fedhii hin qabne tahuu irraa gaaffiin ummatootaa deebii hin argatiin jiran. Kan Wayyaaneetti fardii, akkaataa itti aangoo humnaan argate tiksatuu danda’u irratti bobba’uu qofa. Waan taheef aangoo isaatti iggitii godhatuuf mala adda addaatti fayyadama. Tooftaalee aangoo irra ittiin of tursuuf itti gargaaramaa turee fi jiru keessaa filannoon kijibaa waggaa shan shanitti adeemsifamu isa tokko.
Filannoon Caamsaa 24, 2015 itti baallamamee jirus Wayyaanee aangomsuun alatti faydaa biraa argamsiisu hin qabu. Sababootni isaas haalli filannoon kun ittiin adeemsifamu kan ulaagaa filannoo dimokraatwaa hin guutne tahuu qofa osoo hin taane murni Wayyaanee sagalee ummataan aangoo kan gadi hin dhiisne tahuu murteeffatuu irraa ti. Filannoon 5ffaa kun filannoota kanaan duraa irraas addummaa hin qabu. Kan filannoo kana mataa itti tahuun geggeessaa jiru boordiin filannoo kan sirnichaan sirnichaaf utubame dha. Kana waliin dorsisii fi dinniinni, hidhaa fi dhaaninsi mootummaa Wayyaaneen ummatoota irratti raawwatamaa jiru nageenya isaa kan gaaffii jala galche, bilisummaa isaa haqee sodaa itti bulche dha.
ABOn akeekaa fi amala Wayyaanee bareechee waan beekuuf, akkasumas, itti bahi filannoo iftoomina hin qabnee, haqa irratti hin hundoofnee fi dimokraatawaa hin taanee maal akka tahu waan hubatuuf filannoo Caamsaa 24, 2015 hawwii fi fedhiin ummatootaa ittiin guutamaa irraa hin eegu. Kana irraa ka’uudhaanis yeroo gara garaatti ummatootni Itophiyaa addatti ammo ummatni Oromoo filannoo fakkeessii Wayyaanee akka lagatu waamichaa kan dabarsaa ture.
Har’a Itophiyaa keessatti jibbinsa Wayyaanee fi sirna cunqursaa Wayyaaneen durfamu irraa ummatootni qabsoo hadhaawaa geggeessaa fi gaaffiilee adda addaa kaasaa jiran. Kanneen sirnicha irratti mormii finiinsaa jiran keessaa ummatni Oromoo durummaan hiriiree argama. Ummatni Oromoo kan ilmaan isaa wareegaa jiru, qabeenya isaa itti dhabaa fi baqaaf saaxilamee mankaraaruu irratti argamu, filannoo kijibaa keessatti hirmaatee barcuma lamaas tahe kudha lama argatuuf miti. Rakkoo siyaasaa, dinagdee fi hawaasummaa jaarraa tokkoo oliif irratti saare dhabamee walabummaan isaa dhugoomee bilisa tahee jiraachuufi. Akeeknii fi hawwiin ummata Oromoo kun ammoo filannoo sirna abbaa irrummaa jalatti geggeeffamuun tasa hin argamu.
Waan taheef ummatni Oromoo haqa kana hubatuun furaan dhibdee isaa qabsoon malee kan hin argamne tahuu beekee, filannoo kijibaan akka hin dagamne ABO irra deebi’ee gadi jabeessee hubachiisuu fedha. Filannoo kana keessatti hirmaatuun mootummaa irratti qabsaawaa jiru seeressuu qofa taha. Filannoo mootummaa farra ummata Oromoo irroomsu keessatti qooda fudhatuun haada sirnichi mormatti nu kaa’ee jiru ofitti jabeessuu qofa taha. Addatti ammo dargaggoon Oromoo qabsoo bilisummaa Oromoo fuula dura tarkaanfachiisuu keessatti wareegamni baasaa turtanii fi jirtan akka firii godhatu dandeessisuuf Fincila Diddaa Gabrummaa jabeessuun filmaata isa duraa akka tahetti itti fufsiisuun murteessaa dha. Morkaa fi xiqiin ykn jibbiinsa Wayyaanee qofa irraa ka’uun filannoo kijibaa jala gugatuun wareegama kanaan dura baafame irratti bishaan naquu taha. Waan taheef ummatni keenya sochii aangoo mootummaa Wayyaanee seeressuu kamuu lagatuun mirga isaa qabsoo isaan harka galfatuuf akka qabsoo isaa finiinsu ABO gadi jabeessee waamicha isaa haaromsa.
Injifatnoo Ummata Oromoof!
Adda Bilisummaa Oromoo
Caamsaa 18, 2015
Bittaan gita bittoota Tigraay ummatootaa Itophiyaa irratti humna qawween of irroomse Itophiyaa tarree biyyoota hiyyeeyyii keessaa baasuu hin dandeenye. Kadhaa gargaarsa alagaa irraa argamuun jireessuu keessaa baasuu dadhabee har’as taanaan Impaayerittiin hiriira biyyoota gargaarsaan jiraatan keessatti akka hiriirtetti jirti. Saaminsi daangaa dhabe murna aangoo irra jiruun adeemsifamu abbootii aangoo duroomsee lammiilee sadarkaa of jiraachisuu dadhabuu fi abdii dhabuu irraa, kanneen osoo jireenya barbaadanii galaana keessatti dhuman, biyyoota gara garaa keessatti haala suukanneessaa fi gaddisiisaan ajjeefaman lakkoobsi guddaa dha. Bilisa tahanii gurmaa’uun, yaada qaban ibsatuun guutummaatti yakkatti fudhatamee hidhaa, ajjeechaa fi roorroo gosa gara garaa lammiilee irraan gahuun Itophiyaan biyyoota Afriikaa irra dabree sadarkaa addunyaatti iyyuu tarree duraa keessatti argamuun haala qabatamaa biyyattii keessaa ibsa.
Saaminsi, cunqursaan, buqqa’insi fi dhiittaan mirga dhala namaa waggoota 24 dabraniif adeemsifamee fi sadarkaan har’a irra gahe egeree biyyattii kan dukkaneesse, ummatoota kan abdii dhabsiise dha. Wayyaaneen qawween dhufe. Qawweenis jiraate. Fuula duras Itophiyaa abbaa irrummaa paartii tokkoo jala tursuun murtii isaa bosonaa qabatee dhufe tahuun kan shakkamu miti. Ammas kana ifaan labsatee jira.
Mootummaan Wayyaanee, ummatootni maal barbaadan? maal gaafataa jiran? Maalis hawwan? jedhee yaada ummatootaa hubatee gaaffii isaaniif deebii kennuuf kan fedhii hin qabne tahuu irraa gaaffiin ummatootaa deebii hin argatiin jiran. Kan Wayyaaneetti fardii, akkaataa itti aangoo humnaan argate tiksatuu danda’u irratti bobba’uu qofa. Waan taheef aangoo isaatti iggitii godhatuuf mala adda addaatti fayyadama. Tooftaalee aangoo irra ittiin of tursuuf itti gargaaramaa turee fi jiru keessaa filannoon kijibaa waggaa shan shanitti adeemsifamu isa tokko.
Filannoon Caamsaa 24, 2015 itti baallamamee jirus Wayyaanee aangomsuun alatti faydaa biraa argamsiisu hin qabu. Sababootni isaas haalli filannoon kun ittiin adeemsifamu kan ulaagaa filannoo dimokraatwaa hin guutne tahuu qofa osoo hin taane murni Wayyaanee sagalee ummataan aangoo kan gadi hin dhiisne tahuu murteeffatuu irraa ti. Filannoon 5ffaa kun filannoota kanaan duraa irraas addummaa hin qabu. Kan filannoo kana mataa itti tahuun geggeessaa jiru boordiin filannoo kan sirnichaan sirnichaaf utubame dha. Kana waliin dorsisii fi dinniinni, hidhaa fi dhaaninsi mootummaa Wayyaaneen ummatoota irratti raawwatamaa jiru nageenya isaa kan gaaffii jala galche, bilisummaa isaa haqee sodaa itti bulche dha.
ABOn akeekaa fi amala Wayyaanee bareechee waan beekuuf, akkasumas, itti bahi filannoo iftoomina hin qabnee, haqa irratti hin hundoofnee fi dimokraatawaa hin taanee maal akka tahu waan hubatuuf filannoo Caamsaa 24, 2015 hawwii fi fedhiin ummatootaa ittiin guutamaa irraa hin eegu. Kana irraa ka’uudhaanis yeroo gara garaatti ummatootni Itophiyaa addatti ammo ummatni Oromoo filannoo fakkeessii Wayyaanee akka lagatu waamichaa kan dabarsaa ture.
Har’a Itophiyaa keessatti jibbinsa Wayyaanee fi sirna cunqursaa Wayyaaneen durfamu irraa ummatootni qabsoo hadhaawaa geggeessaa fi gaaffiilee adda addaa kaasaa jiran. Kanneen sirnicha irratti mormii finiinsaa jiran keessaa ummatni Oromoo durummaan hiriiree argama. Ummatni Oromoo kan ilmaan isaa wareegaa jiru, qabeenya isaa itti dhabaa fi baqaaf saaxilamee mankaraaruu irratti argamu, filannoo kijibaa keessatti hirmaatee barcuma lamaas tahe kudha lama argatuuf miti. Rakkoo siyaasaa, dinagdee fi hawaasummaa jaarraa tokkoo oliif irratti saare dhabamee walabummaan isaa dhugoomee bilisa tahee jiraachuufi. Akeeknii fi hawwiin ummata Oromoo kun ammoo filannoo sirna abbaa irrummaa jalatti geggeeffamuun tasa hin argamu.
Waan taheef ummatni Oromoo haqa kana hubatuun furaan dhibdee isaa qabsoon malee kan hin argamne tahuu beekee, filannoo kijibaan akka hin dagamne ABO irra deebi’ee gadi jabeessee hubachiisuu fedha. Filannoo kana keessatti hirmaatuun mootummaa irratti qabsaawaa jiru seeressuu qofa taha. Filannoo mootummaa farra ummata Oromoo irroomsu keessatti qooda fudhatuun haada sirnichi mormatti nu kaa’ee jiru ofitti jabeessuu qofa taha. Addatti ammo dargaggoon Oromoo qabsoo bilisummaa Oromoo fuula dura tarkaanfachiisuu keessatti wareegamni baasaa turtanii fi jirtan akka firii godhatu dandeessisuuf Fincila Diddaa Gabrummaa jabeessuun filmaata isa duraa akka tahetti itti fufsiisuun murteessaa dha. Morkaa fi xiqiin ykn jibbiinsa Wayyaanee qofa irraa ka’uun filannoo kijibaa jala gugatuun wareegama kanaan dura baafame irratti bishaan naquu taha. Waan taheef ummatni keenya sochii aangoo mootummaa Wayyaanee seeressuu kamuu lagatuun mirga isaa qabsoo isaan harka galfatuuf akka qabsoo isaa finiinsu ABO gadi jabeessee waamicha isaa haaromsa.
Injifatnoo Ummata Oromoof!
Adda Bilisummaa Oromoo
Caamsaa 18, 2015
Subscribe to: Post Comments (Atom)


text:
Bitootessa 16, 2013 | Y.G(2005)*
Mammaaksa kana Indaanqoo/lukkuuf mammaakame jedhama. (“Dhaabu dadhabu, haadhee balleessuu hin dadhabu ” jettee Indaanqoon/lukkuun) jedhama. Isheen midhaan facaafame irraa waan argatamuun warri ishee horsiisan akka ishee jiraachisan quba hin qabdu yk umamaan facaafachuu danda’uu dhabuu ishee waaqa komachuuf haa ta’uu hin beekamu ,umamaan haatee waa argchuuf, waan biraa balleessuu isheef itti mammaakame. Qalbii kana umamatu dhorkate. Garuu qophaa’aa isaa warra ishee horsiisu irraa argchuu irra, midhaanicha balleessitee waan argattu butachuutu isheef jireenya. Boruu midhaan qulqulluu argachuuf, obsaan waan ishee mudatu keessa dabruu irra, raammoo fi ilbiisa gara garaa ishee hin quubsine argchuuf jecha, qeensa isheen lafa haadhuun hegaree ishee dukkaneessiti. Kun sammuu indaanqoo irratti rarra’a. walii gala garuu hammeenyuma ibsa. Hammeenya ofittummaa irraa maddu ibsuuf mammaakame.
Qabsoo Oromoo kana keessattis kan dubbii haadhu yoo jiraate, waan fedhe iyyuu ta’u, hegaree isaa dukkaneessaa akka jiru hubachuu qaba. Namni waa’ee Ummata kabajamaa jedhuu tokko yennaa katabu, ykn yaada isaa ibsachuu wayita barbaadu, akka Indaanqoo sanaa waan biraa balleessee yaada isaa guuttachuuf badada/yaada yoo ta’e , abaarsa Ummataa jalaa miliquu hin danda’u. Namni waan Ummati heddumiinaan dubbisu tokko , addatti waan wareegamni itti ba’aa jiru tokko irratti wayita katabu, qaamni hunduu dubbisee akka hubannoo yk yaada ka’umsaa irraa argatutti katabuu malee, waan ciree ganamaa irra hin dabarree yoo kan katabu taate, rakkoo keenya furra odoo hin taane, hegaree keenya dukkaneessaa jirra.
Keessattu kan dabre irraa haa barannu jennee isa kaan irratti arraba yennaa dheerannu, kaleessa kan katabamaa ture irraa barannee har’a maal katabu akka qabnus akka OF KEESSATTI hammatu beeku nu barbaachisa. Kaleessa olola wal irratti oofanii jennee wayita qeeqnu, har’a irra dhaabbannee maal jennee akka katabaa jiruu hin hubannu yoo ta’e yk kan keenya nutti hin mul’atu yoo taane, dhugaatti qabsoo saba keenyaatu nu dubbachiisa osoo hin taane, dantaa keenyatu nu lallabsiisa jechuudha. kunis Ilaalcha INDAANQOO YKN LUKKUU sana irraa adda hin ta’u.
Mooraa Qabsoo Oromoo jabeessuuf katabna yoo ta’e , gonkumaa dantaa dhunfaa ykn namoota muraasaa ibsu dhihaachuu hin qabu.Waggaa 40 guutuu qabsoo kana keessa jiraanne ykn qabsaa’aa turree jechaa , dhaaba tolus badus wareegama itti kafalame saaxiluuf yaadannoo kaleessaa asi baasanii ,( isayyuu intarneeta irratti )busheessuuf yaaluun , qaamuma dadhabiinaa ofiin ibsan keessatti hammatamu argisiisa malee , jabiina ykn gootummaa hin argisiisu. Muuxannoo qabsoo dhaloota har’aaf dabru kana yoo ta’e , dhugumatti dhalooti sun rakkoo qabaachuu nutti agarsiisa malee foyya’anii argamuu hin argisiisu.
Nama qabsoo keessa bubbulee of taasisanii, waggaa ammanaa namni qabsoo keessa bubbulee ani akkan hubadhutti, nama haasaa beeku, katabuu beeku, muuxannoo qabsoo irraa baratettin fudha. Dhalooti hara’as kanatti amana. Garuu kan argaa fi dhaga’aa jirru waan qaaniitii. Qabsoo keessa turuun gaafa waan dhuunfaa dhuftee diina harka odoo hin seeniin kan xibaaru yoo ta’e , abdii lammii ta’uun maal irraatii ?????????????? kan kaleessa nu biraa wareegame yaadannee walii dhiisuu fi dubbii qabbaneessuun yoo hin jiraatiin , kaleessayyu Ummatichaaf jennee kaane kan jedhu gaaffii keessa galchuun waan hin oolle. Qabsoo keessa riphanii jiraatanii , yeroo waan dhuunfaa ofii tuqamte , intarneeta irra qullaa of dhaabanii , isa kaanis qullaa dhaabuuf kachachaluun maal jedhama ???Namni yeroo dheeraaf qabsoo keessa jiraate, xumurri isaa diina injifachuu malee, jaala isaa achi ba’ee maqaa xureessuu akkamiin ta’a ?
yaadoota yoo itti fayyadaman bu’aa argamsiisu danda’an hedduu argaa jirra. Qabsoon Oromoo rakkoo hin qabuu jechuus miti . rakkoo osoo hin qabaannee , yoona abbaa biyyaa taana turre. Garuu qabsoo kana hegaree isaa tolchuuf, wal barbadeessuu odoo hin taane, qulqullummaan waan sirraa’uu qabu akeekanii Ummatas hubachiisanii malee , waan komannu ofii dabalaa wanni dhufu tokkollee hin jiru jedheen amana. Keessattu yeroon ammaa, yeroo jette jettee hanqisanii yaada fafaca’e kana gara tokkotti luucceessuuf yaalan malee , yeroo QC,SHG,KY, kkf jennee wal cicciruuf yaallu ykn akka Indaanqoo sanaa raammoo barbaachaaf midhaan balleessinu miti. Intarneeta irratti qullaa wal dhaabuudhaan qabsoon sirraa’a ykn haqa Ummata kanaa mul’ifana jedhee kan yaadu yoo jiraate maraachuu isaa mirkaneeffata malee , haqa Ummata kanaaf dubbachaa hin jiru. Mee yaadoota ji’a kana dubbifne gaggabaabsinee yaa ilaallu.
ARAARA ILAALCHISEE :
Araarri mooraa qabsoo Oromoo keessatti gaggeeffamuun haaraa natti hin fakkaatu. Umuriima qabsoo kana waliin kan jiraataa har’a ga’eedha. Adda ba’uunis haaraa natti hin fakkaatu. Dhaaboota siyaasaa Oromoo keessatti qofaa odoo hin taane, addunyaa ega umamtee kaasee kan jiruudha. Rakkoon qabsoo Oromoo keessaa maddi isaa iyyuu muuxannoo addunyaa irraa kan dhufe, addunyaanis kan nutti fiddeedha. Rakkoo kana keessaa akkamiin ba’uu dadhabneen gaaffii biraati. Garuu yaadi nuuti ittiin diigamaa jiraanne, toftaa addunyaa irraa tokko isa tokko irraa barateedha. Asitti wanni jabeessinee of gaafachuu qabnu, diiggaa diinaanis ta’ee dadhabiina keenyaan waggoota 150 oliif nu irratti hojjataa jiru keessaa akkamiin ba’uu dadhabne ? isa jedhudha. Kun dhaaba qofaa ilaallata odoo hin taane, sadarkaa dhunfaattu hunda keenya kan ilaallatuudha. Dhaaba namoota dhuunfaan yaadantu walitti dhufee hundeessa waan ta’eef.
Mee Araara yeroo dheeraa dhiifnee kanuma yeroo dhihoo kanaa xiinxallee, hanqina keenya walitti haa himnu. Araarri bara 2000 kaasee Mooraa Qabsoo Oromoo keessatti gaggeeffamaa jiru irraa diinni waan dubbate tokko illee hin qabu. Silaa araarri kun diina yaaddeessuu qaba ture. Diina wawwaachisuu qaba ture. Garuu nuumatu wal irratti sirbaa jira. Wal irratti holola . yeroo tokko tokko maaluma barbaanna laata ? maal akka barbaannu ni beekamaayi ? jedheen of gaafadha. Gaaffiin kiyya kun kan maddu, waan saba keenyaa irratti hundoofna yoo ta’e , rakkoon kun hundi, lafa haadhuun kun hundi, maaliif barbaachise ? kan jedhu irraati.
Araarrii kun haqummaa hin qabu , hololaafidhaa , humna biro dadhabsuufii , humna ebaluutu isaan dammaqsee, konfiransiin yoo waamamu baate dhugummaa hin qabaatu, ,,,,,,,,, jedhama. (kanneen Araarri kun milkiin akka xumuraniif yaada furmaata waliin dhiheessan, hedduus arginee jirra.) garuu kanneen waan kana dura dhaabbachuuf, akka hawaasa Oromoo keessa hin jirreetti, milkaa’uu isaa hin feene ifatti dubbachaas, katabaa jiran. Hayyee , araarrii kun akka milkaa’u yoo barbaannee, yaada araarri kun itti milkaa’u laachuutu furmaatamoo, dubbii biraa haadhutu furmaata ? hayyee shakkii iyyuu haa qabaannu. Garuu , mata dureen Araaraa ega ka’ee kaasanii , araarri kun hin milkaa’uu jechuu keenyatu araarra barbaachuu keenya ibsamoo, waan araarri kun itti gufatu tarisuu keenyatu furmaata ? hegaree ummata keenyaaf yaadna yoo ta’ee, maaliif araara obbolaa milkaa’us dhiisuus, waan sirrii itti himaa hin jajjabeessinu ?
Araarri kun silaa diina yaaddessee waan hedduu dubbachiisuu qaba ture jennee jirra. Garuu namoonni waa kakkatabaa jiran kun, waan kana irraa maaliif shakkii horatan ? yaadi isaan qaban irra jireessi yaaddoo irratti maaliif hundaa’aa ? dhaabilee siyaasaa giddutti dorgommiin ilaalchaa inuma jira. Fakkeenyaaf, DIMOKIRAATOONNI FI RIPPAABILIKAANOONNI ameerikaa yennaa wal dorgoman , ilaalchuma isaanii irratti hundaa’uu mitii ? Oromoo bira yennaa ga’u maal abbaa kee fi maal haadhakee maaltu fida ? diina caalaa wal cabsuu maaltu fide ? warra araaratti jiran yoo fiixaan baafatan , ummata isaaniif, yoo dadhaban , ittin madaalaman. Maaltu kan koo malee fidee, hiraarriin ummata kanaa akka dheeratu taasisu maaltu fidaa ? Namni ofitti amanu tokko , waan tokko kan qeequ yoo taate, waan ittin nama qeeqan sana sirreessuu yaaluun tarkaanfii adda duraati. Yoo dadhaban ammoo ofiin humna qeeqa sana of keessaa hin qabne ijaarratanii waan yaadan hojiin argisiisanii Ummata biraa dhageetti argachuu malee, yaada Indaanqoo sanaatti maaltu nama geessa ????
Kan hedduu nama raaju fi namni kun inuma raata’eeyii ? kan nama jechisiisu, warri kaleessa wal abaaraa ture , har’a ummata dhiifama odoo hin gaafatiin akkamiin araaramu ? kan jedhudha. Araara jechuun maaal jechuu ta’eetu gaaffiin kun akka ka’e namaaf hin galu. Warra kaleessa gantuu waliin jedheetu walitti deebi’ee, jedhanii waan kana balaalefachuun dhuguma Oromummaa irraa maddaa ? kan wal dhabe sobanii araarsuun aadaa keenya mitii . kan nu ajjeese iyyuu araarfatanii guddifachaan fudhachuun aadaa keenya mitii ? anaan akka natti fakkaatutti , amma kaayyoon mooraa qabsoo oromoo keessatti gaggeeffamaa jiru, Daawudii fi Dhugasaa walitti araarsuu Odoo hin taane, warra Walabummaa Oromiyaaf dhaabbatan bakka tokkottii walitti fiduu natti fakkaata . warri Itoophiyaa Dimokiraatoofte barbaadan walitti deemaa jiru mitii ? akkasuma.
Mooraa Qabsoo Oromoo keessatti ilaalchi kun lameen bakka tokko ta’uun isaa nu miidhaa jiraate. Yoo jedhame furmaati isaa ilaalcha kana adda baasanii hundumtu akka ilaalcha isaatti hiriiree hiraarrii ummatichaa gabaabsuuf yaadu malee, tokko caalchifachuuf isa kaan irratti holaluun eessaan nama ga’a ???? Dimokiraatoonni miseensoota Rippaabilikaanootaa facaasuuf yaalaniiru ?dhaabni tokko isa tokko waliin wayita wal tumsuuf tattaafatu, akka hin milkoofneef wal irratti hojjataniiru ? maarree keenya kana eessaa finnee of irratti taphanna ? hubachuu dadhabuu keenyatu nama gaddisiisa malee, adeemsa warra adiitti irreeffanna yoo ta’ees, yeroo hundaa siyaasa isaanii nagaan kan gaggeeffatan, amantaa dhaaba isaanii irratti qabaniin odoo hin taane, bu’aa Biyya isaanii irratti hundaa’anii ykn itti amananii waan jiraniifidha. Yoo gadi buunee ilaallees, wayyaanoonni dhaaba isaanii HIWAATI jabiinaan akka kaleessaatti jiraatanii odoo hin taane, Qabsoo Oromoo cabsanii jiraachu irratti waan walii galaniifii . akka dhaaba isaaniif har’a hin jiran. Garuu hammeenyaan jiraachaa jiran. Yaadi inni guddaa sunis ta’ee gadi aanaa kun akkamiin nu keessaa dhibee bara baraan walitti nu duchisisaa jiraata ? sammuu yaada walii gala maddisiisa dhabnee ? bu’aa Oromiyaa fi Oromoo irratti walii galamee, waan ittiin waliin dhaabbatanii fi adda ta’an garuu haala akkasiin yoo wal gargaarre jedhamee deemamu waani nu hanqatu maalii ? mee akkas ta’uu immoo barbaannaa laata ?
Wayyaaneen bara qabsoo eegalte warri turan irra jireessa hin jiran. Qaddaamaayi wayyaanee Ilmaan raayyaa hundeessan hundi isaanii dhumaniiru. Warri Maallasfaa’a dura turan irra jireessi hin jiran. Bara wayyaaneen dargiin rukutamte jedhamee shiraan wal fixan sana , namoota torba qofaatu hafee ture. Kanneen hafan hedduun ammo humnaan biyya alaatti ari’amanii gama danda’aniin qabsaa’aa jiran. Dhaaba ofii hundeessan dhabamsiisuuf. Kan dhume garuu lakkoofsa hin qabu. Dhumaatiin sun hundi garuu garee saamichaaf jecha oromoo fixuu ykn buqqisuuf galii godhate kun bakka akka qabatuuf ture. Godaannis sun garuu har’a keessa isaanitti dhohuuf kulkulfataa jira. Warri shira yeroositti gaddan , waan raawwatame sana yaadachuu illee hin fedhan.
Kan biro somaaliyaa haa ilaallu . diinnis isaan haleelee jira. Walii isaaniis haleelanii jiru. Hanga har’aatti keessa isaanitti dhumaa jiran . kaartaa irraa baduuf deemu hanga jedhamutti. Warri siyaasa dursina jedhan wal fixaniiru. . ummati miliyoonaan lakkaa’amu rasaasaa waliitti dhukaasaniin dhumaniiru. Har’as dhumaa jiru . kan siiriyaa , iraaqi , Gibtsi , ……..irraa maaltu argama ? Araara yoo gufachiifna ta’ee , waan nama suukkanneessu kana waliif hawwuun ummata ofiif yaadudhaa ?
Anaan akka natti fakkaatutti , Kaayyoon cabee isa jedhus, seeratu cabee isa jedhus walitti fidanii , waan ittin wal fakkaatan itti argisiisanii akka waliin dhaabbatan taasiisanii , badii isaanii kaleessaa ammo Ummata isaaniif injifannoo argamsiisuun akka kiisan jajjabeessutu gootummaa natti fakkaata . qabsoon alaa odoo hin galiin , warrii kana hojjatan Z heegitti haa dhihaatan ykn kana saaxilee ummati isaan haa jibbuuf dubbanna yoo taane, mammaaksa Indaanqoo baadhachuu ta’a. humna kamuu hojii isaatu isa baasa . kan keessatti qabatamee isa kaan irratti holalamuus , Biyyoota alaatti wal ga’ii gaggeeffataa jiran. Warri kaleessa diina irraa dhawwaa turree har’a ammo diinummaatti ilaallu, wal ga’ii gaggeeffachaa jiran. Lameenu xumuratti deemaa jiraachuu dubbachaa jiran. Itti baha isaanii maaliif hin eegnu ? dhaaboonni Oromoo kumaantamaan jiraatanis, ummata duratti akka dhihaatan, ykn sagalee ummataan qofaa akka jiraatan amanu qaban . kana amanuu baannaan diina malee fira ta’uu hin danda’u.
KAAYYOO JIJJIIRUU ILAALCHISEE :
Kaayyoo jijjiiruu kan jedhu kun hiikkaa heddu qabaachuu mala. yoo dubbiin duubaan hin jiraatiin, Dhaabni siyaasaa Oromoo “ABO” jedhee moggaafatee socha’u jiraachuu hin qabu. akka aadaattis maqaa wal harkaa hin fuudhan. Yoo du’e illee maqaa isaa dhala itti aanutti ittin yaadachuuf yoo moggaase seera qaba. ABO jedhamuun duuba, kaayyootu jira. ABOn walabummaa Oromiyaa fi Bilisummaa Ummata Oromoofan qabsaa’aa ega jedhee, ilaalchuma kana qabatanii dhaaba biraa dhaabuun hiikkaan isaa namaa galuu baatuus, yoo adda ba’uun dirqii ta’e maqaa biraa moggaafachuun dirqii ta’a. kun yoo ta’e, miidhaa inni qabu waraana irratti oduu hin ilaallee miseensa Biyya alaa keessatti maal uumaa akka jiru ilaalu qofti ga’aadha.
Kana malees, ABO Itoophiyaa Dimokiraatoofte keessa jiraachuu barbaadu uumna yoo jedhames, qoosaadha, ykn of irratti muka muruun ala bilchina siyaasaa hin mal’isu.
Inni sadaffaan ammoo, ABO , obbolaa isaa dhiisee, halgaa waliin sagantaa siyaasaa baafachuun barbaada kan jedhu yoo jiraate, humnoota alaa fi wayyaanee ABO dhabamsiisuuf tattaafataniif meeshaa ta’uu mirkaneessuu malee kan biro ta’uu hin danda’u.
Kana keessaan kan ilaallu egaa, Warri har’a ARAARATTI jiran Ilaalchaan ta’uu argina. Warri kaanis ilaalchumaan gara tokkotti maqan. Kan halgaa waliin sagantaa siyaasaa baafachuuf deemna jedhu, jibbuma warra hafanii irraa kan qabu yoo ta’ee malee, waan hin fakkaannetti jiran. Dhimmi ykn Qabsoon Oromoo qophaa isaa mana cufatee bara baraan haa jiraatu odoo hin taane, wayyaanoonni dura ofiin lafa dhaabbatanii, toftaaf IHAADEEG ta’an. Fakkeenya hedduu kaasuu danda’a. siyaasi Ummata keenyaa isa kaan waliin yennaa ilaallu, muuxannoo irraa kan humnoota waliin nu dhaabu danda’fi hin dandeenye ifatti beekama. Kanas ta’e waliin tarkaanfachuun barbaachisaadha yoo jedhamees, bu’aa Ummata ofii amansiisanii fudhachiisanii fi fudhatanii ofittis Ummatattis of labsanii deemuun waan jiraati.
Akka walii galaatti garuu yennaa ilaalcha kana Ummata keessatti gaggeeffannu, galata wal dhabsiisuun odoo jiraachuu baatee gaariidha. Kan boruu Ummata kana dura ifatti nu dhaabuu danda’u ni dhufa. Ummata kana jalaa wanni dhokate hin jiru. Mee hundi keenya qabxiilee kana haa ilaallu.
- wayyaaneen qabsoo Ummata kanaa dhabamsiisuuf hojjatti . wayyaaneen nu diiguuf hojjattii. wayyaaneen ABOn kan biyya diigudhaa jetti. Gaaffii walabummaa fi Bilisummaa dhiisuu qabaa jetti. wayyaaneen qabsoo biyya keessaa dhaamsuuf Ummata hiiti, ajjeefti, Biyyaa yaasaa jirti. Wayyaaneen qabeenyaa keenya samaa jirti. Wayyaaneen Ummata keenya buqqisaa jirti . wayyaaneen ABO dhabamsiisuuf ifaajjaa jirti . wayyaaneen deeggartoota ABO hiitee, ajjeeftee, Biyyaa yaaftee fixuuf maallaqa guddaa ramaddee hojjachaa jirti. Wayyaaneen siyaasii keenya Biyyoota dhimma addunyaa of harkaa qaban biratti, fudhatama akka hin arganneef haalaan nu irratti hojjachaa jirti. Ni ga’a
- humnoonni alaa ABO kaayyoo jijjiirsisuu barbaadu. Itoophiyaa jiraachisuuf jecha gaffii keenyaa fi dhaaba ummatichaa diiguuf karaa baayyee hojjachaa jiru. Ummati keenya guyyaa saafaa dhumaa odoo jiru , wayyaanee dantaa isaaniif jecha jiraachisaa jiru. Walii gala gaaffii keenya gara dabarsuuf haalaan keessaa fi alaan nu irratti hojjachaa jiru.
- Biyyoonni Ollaa guddina Ummata Oromoo kana irraa shakkii qaban irraa , waa hedduudhaan wayyaanee waliin dhaabbachuu akka barbaadan ifatti ibsaa jiran. Dantaa isaanii dursuuf jecha baqataa keenya illee dabarsanii kennaa jiran . mooraa qabsoo illee akka hin qabaanneef Biyya isaanii keessaa nu ari’anii jiran . kana malees, rakkoo keessa isaanii baqachuuf jecha gaaffiin keenya akka dhageetti hin arganne kan hojjatanis ni jiru.
- wayyaaneen Itoophiyaa keessatti saboota biro fallaa keenya dhaabuun shiroota heddu gaggeesitee jirti . dadhabiina sammuu hegareef kan isaan fayyadu herreegu irraa rakkoo qabaachuu irraa waan wayyaaneen jettu hojii irra oolchuun dhalli oromoo walitti bu’iinsa shira kanaan akka dhuman taasisaa jiran.
Egaa dhaabbileen siyaasa Oromoo fi namoonni dhimma siyaasa keenya irratti katabnu , yennaa morminuus ykn wal irratti holollu qabxiilee arfan olitti kaa’aman kana raawwachaa jiraachuu keenya ni hubannaa ? kaayyoon jijjiiramu qaba !! yennaa jennu jecha diinaa gubbaa jiruun yoo wal fakkaate namni dheekkamee maaf isa kaan miidhuuf tattaafanna ? akka diinaatti wal jibbuu keenya ni hubannaa ? warra kaleessa rakkoo meeqa waliin dabarsine yennaa abaarru ykn kabajaa wal dhabsiifnu, qabxiilee arfan keessaa tokko ta’uu keenya ni hubannaa ? kana waliin madaalee yoo dhalooti har’aa dheekkame ebaluutu akkas godhee maaliif jenna ? maqaa dhaloota har’an daldaluun ni danda’amaa ? tokkomuun qabsaa’oota irraa dhibee Ummata keessa qofa jiraate, adeemsa keenya duraanii , Ummata dursina isa jedhu ummataan durfama jiraachuun bakka hin bu’uu ?? diina ammuma jibbinu, firas maa jibbina ? diinni toftaaf nu irratti wal dhabaa jiraachuu maa daganne? Walakkaan diina nu ta’ee Biyyaa akka nu ari’uu fi walakkaan isaanii wayyaanee kan jibban fakkaatanii keessa diigaa jiraachuu , garaagarummaa keenya bal’isanii akka Somaaliyaa nu taasisuuf deemaa jiraachuu maaliif wallaalla ?
waan ta’aa jirru kanaan diinni shakkii tokko malee mana isaa odoo hin cufatiin diriiffatee ciisaa jiraachuun maaliif nu hin xiiqessu ? yoo xiiqiin yeroo kanatti walitti hin dhufiin yoom walitti dhufna? dubbin yoo baayyate harreetti hin fe’amu, har’a kan araara kana irratti waan sammuun isa yaaddu darbachaa jiru, waggaa 1 fi 2 boodas innis daandii wal faakkaataa keessa akka seenu shakkuu hin qabu. Sababaan isaa ammo , wal malee wanni nu baasu tokkolee waan hin jirreefidha. Diina walitti ta’uu miti, diinni keenya kaleessa qubaan lakkaa’amu , har’a ijaa xaafii ta’eera waan ta’eef. Kana ammo balballi ebaluufaa’a jennee quba walitti qabuun, akka dura dhaabbachuu hin dandeenye sammuun inuma nu beekti. Ummati waan ani jedheen jara kana jibba jennee yennaa dubbannu , ummata tuffachuu hin ta;uu? dhiiga ofiif ilaalchii qaban kan diinaa irraa adda ta’uutu firummaa ibsa malee, kan diinaa waliin tokkoo ta’uun fudhatama qabaataa ? yoo, Dhaabu dadhabnu, haanee balleessuu hin dadhabnu yoo taate malee .
*Burqaa430@gmail.com


text:
Monday, January 14, 2013
Wayyaaneen ummata kuma 75 dachee irraa buqqisuuf karoorfatte; “ummati immoo dachee keenya irraa hin buqqaanu,” jechaa jira.
14 Amajjii 2013
(Qeerroo, Naqamtee):—Mootummaan Wayyaanee akkuma barattetti ummata Oromoo lafa irraa buqqisuuf saganteeffataa akka jiru saaxialame; umamti immoo lafa keenya irratti dhumana malee irraa hin kaanu!” jechaa jira.
Qeerroon maddeen amanamoo wabeeffatee akka gabaasetti, mootummaan Wayyaanee abbootii warraa gara kuma saddeetii olii Arjoo fi Dhedheessaa keessaa buqqisuuf kan bara darbe akeekkatee diddaa ummataatiin fashalee ture irra deebi’ee hojii irra oolchuuf kaabineewwan OPDO addaddaa waliin irratti maryachaa jira.
(Qeerroo, Naqamtee):—Mootummaan Wayyaanee akkuma barattetti ummata Oromoo lafa irraa buqqisuuf saganteeffataa akka jiru saaxialame; umamti immoo lafa keenya irratti dhumana malee irraa hin kaanu!” jechaa jira.
Qeerroon maddeen amanamoo wabeeffatee akka gabaasetti, mootummaan Wayyaanee abbootii warraa gara kuma saddeetii olii Arjoo fi Dhedheessaa keessaa buqqisuuf kan bara darbe akeekkatee diddaa ummataatiin fashalee ture irra deebi’ee hojii irra oolchuuf kaabineewwan OPDO addaddaa waliin irratti maryachaa jira.
Subscribe to: Posts (Atom)